
[bookmark: _Toc442298704][bookmark: _Toc445385556][bookmark: _Toc487704487]1. Наименование на програмата:
Оперативна програма „Развитие на човешките ресурси“ 2014-2020 чрез Водено от общностите местно развитие

1.1. [bookmark: _Toc445385303][bookmark: _Toc445385557][bookmark: _Toc487704488]Обща информация за ОП РЧР 2014-2020 г./ВОМР
	Оперативна програма „Развитие на човешките ресурси” 2014-2020 (ОП РЧР)  допринася активно за изпълнението на две от целите на стратегията на ЕС „Европа 2020”. Това са целите в областта на трудовата заетост и борбата с бедността и социалното изключване. 
България, както и останалите държави членки на ЕС, също формулира свои национални цели в изпълнение на стратегията „Европа 2020”, а именно: (1) не по-малко от 76% от населението между 20 и 64-годишна възраст да е в заетост към 2020 г. и (2) намаляване броя на хората в бедност с 260 хиляди души до 2020 г. Постигането на тези цели е от основополагащо значение за визията и стратегията на ОП РЧР. 
Отчитайки тези предизвикателства, стратегията на ОП РЧР се основава на три стълба. Това са: 
(1) По-висока и по-качествена заетост. 
(2) Намаляване на бедността и насърчаване на социалното включване. 
(3) Модернизиране на публичните политики.
Подходът ВОМР ще подпомогне повишаването на заетостта и мобилизиране на наличния, но все още неразработен напълно местен потенциал за растеж, което да допринесе за подобряване качеството на живот на населението в обхванатите територии. Цели се подпомагане на нуждаещите се от социална подкрепа и от подкрепа за заетост и предоставяне на нови възможности за подобряване на доходите и стандарта на живот на местните общности.
В сферата на пазара на труда, чрез ОПРЧР, подходът цели насърчаване на устойчивата и качествена заетост и подкрепа за мобилността на работната сила, както и повишаване квалификацията на населението. Финансират се проекти, насочени към включването на групи в неравностойно положение на пазара на труда, предоставяне на инвестиции за предприятията, насочени към подобряване качеството на работните места и квалификацията и уменията на заетите и др. Прилагат се мерки за насърчаване на предприемачеството с цел повишаване на самонаемането.
По отношение на намаляване на бедността и повишаване на социалното включване, се инвестира в мерки за подобряване достъпа до социални услуги на различни групи социално изключени или в риск от социално изключване лица. Целта е да се подпомогнат най-уязвимите и маргинализираните групи като ромите, хората с увреждания, лица/деца в риск и др., които ще получат достъп до мерки и услуги в съответствие с техните нужди.

Информация за Водено от общностите местно развитие 

През програмен период 2014-2020 г. се изпълнява подхода Водено от общностите местно развитие (ВОМР). ВОМР се прилага „отдолу-нагоре", така че местните общности формулират, избират и одобряват приоритети и стратегия за интегрирано развитие на територията и общностите. Основните предизвикателства, които ще бъдат посрещнати с прилагане на ВОМР в програмен период 2014-2020 г., засягат необходимостта от създаване на заетост (вкл. алтернативна) и използване на местния потенциал за растеж, като се цели подобряване качеството на живот и доходите на местното население.  Чрез прилагането на ВОМР се цели постигането на ефект от концентриране на подкрепата върху интервенциите, които имат най-голяма добавена стойност по отношение на преодоляването на икономическите и социалните различия в развитието на териториите. 
Стратегията за ВОМР на МИГ – Гоце Делчев – Гърмен – Хаджидимово предвижда изпълнението на мярка 8 „Повишаване  достъпа до заетост на безработни лица, вкл. лица с увреждания  и адаптиране на работещите спрямо нуждите на бизнеса”, насочена към предоставяне на обучения и мерки за улеснен достъп на целевите групи до пазара на труда. Настоящата процедура е насочена към обучение на заети лица с цел повишаване конкурентоспособността и ефективността на предприятията-работодатели. В процеса на разработване на СВОМР, работодателите на територията на МИГ идентифицират нуждата от повишаване и разнообразяване на компетенциите на заетите лица с цел увеличаване на тяхната ефективност и производителност. За да отговори на нуждите и потребностите на бизнеса и заетите в него лица, Стратегията за ВОМР на МИГ- Гоце Делчев – Гърмен - Хаджидимово включва изпълнението на мярка 8 „Повишаване  достъпа до заетост на безработни лица, вкл. лица с увреждания  и адаптиране на работещите спрямо нуждите на бизнеса”, в рамките на инвестиционен приоритет 1, 3 и 6 от ПО1 и елементи от ИП 2, ПО 2 на ОПРЧР, насочена към постигане на дългосрочни ефекти върху целевата група за участие и реално включване в заетост. Мярката включва три компонента, един от които е Компонент 2 „Обучения на заети лица“, във връзка с който се обявява настоящата процедура за предоставяне на БФП № BG05M9OP001-1.041 МИГ -  Гоце Делчев- Гърмен-Хаджидимово - МЯРКА 8, КОМПОНЕНТ 2 „Обучение на заети лица“.



[bookmark: _Toc445385563][bookmark: _Toc487704489]2. Наименование на приоритетната ос:
Приоритетна ос 1 на ОП РЧР: „Подобряване достъпа до заетост и качеството на работните места”
[bookmark: _Toc445385564][bookmark: _Toc487704490]3. Наименование на процедурата:
МИГ - Гоце Делчев – Гърмен – Хаджидимово - МЯРКА 8, КОМПОНЕНТ 2 ”Обучение на заети лица“
[bookmark: _Toc445385565][bookmark: _Toc487704491]4. Измерения по кодове[footnoteRef:1]:   [1:  Съгласно Регламент за изпълнение (ЕС) № 215/2014 на комисията от 7 март 2014 година.] 

	Измерение 1 – Област на интервенция: 117
Измерение 2 – Форма на финансиране: 01
Измерение 3 – Вид територия: 01
Измерение 4 – Териториални механизми за изпълнение: 06
Измерение 6 Вторична тема по ЕСФ: 08
Измерение 7 Икономическа дейност: 3-17, 21-24


[bookmark: _Toc445385566][bookmark: _Toc487704492]5. Териториален обхват:
Всички дейности по настоящата процедура следва да бъдат изпълнени на територията на МИГ - Гоце Делчев – Гърмен - Хаджидимово, която обхваща административно - териториалните граници на общините Гоце Делчев, Гърмен и Хаджидимово, които включват населите места: 
община Гоце Делчев: гр. Гоце Делчев, с. Баничан, с. Борово, с. Брезница, с. Буково, с. Господинци, с. Делчево, с. Добротино, с. Корница, с. Льжница, с. Мусомища и с. Попови ливади;
община Гърмен: с. Балдево, с. Горно Дряново, с. Гърмен, с. Дебрен, с. Долно Дряново, с. Дъбница, с. Ковачевица, с. Крушево, с. Лещен, с. Марчево, с. Огняново, с. Ореше, с. Осиково, с. Рибново, с. Скребатно и с. Хвостяне;
община Хаджидимово: гр. Хаджидимово, с. Абланица, с. Беслен, с. Блатска, с. Гайтаниново, с. Илинден, с. Копривлен, с. Лъки, с. Нова Ловча, с. Ново Лески, с. Парил, с. Петрелик, с. Садово, с. Теплен и с. Тешово.

[bookmark: _Toc445385567][bookmark: _Toc487704493]6. Цели на предоставяната безвъзмездна финансова помощ по процедурата и очаквани резултати:
	Цел на процедурата:
Основна цел на процедурата за предоставяне на безвъзмездна финансова помощ: Адаптиране на работещите спрямо нуждите на бизнеса чрез осигуряване на възможности на заетите лица за учене през целия живот. Съгласно одобрената СВОМР в рамките на процедурата ще се предоставят обучения за заетите лица, работещи в микро, малки и средни предприятия, с цел да се повиши адекватността на уменията им съобразено с актуалните нужди на бизнеса, да се повиши производителността на труда им и създадат условия за устойчива заетост и съответно заемане на по-качествени работни места.
Изпълнението на проекти по настоящата процедура има за цел да допринесе за постигането на Приоритет 3 – Развитие на човешкия капитал чрез подобряване достъпа до заетост, стимулиране на предприемаческите идеи и осигуряване на съвременни социални услуги, Специфична цел 3.1 „Подобряване достъпа до заетост и качеството на работните места чрез обучения на безработни и заети лица и подкрепа за развитие на предприемачески идеи“ от СВОМР на МИГ - Гоце Делчев – Гърмен -Хаджидимово. Специфична цел 3.1 на СВОМР е насочена към изпълнение на дейности за стимулиране на заетостта, борба с безработицата и предотвратяване отпадането на лица от трудовия пазар на територията на МИГ. 

Обосновка:
Процедурата е насочена към изпълнението на Приоритетна ос 1 „Подобряване достъпа до заетост и качеството на работните места“ от ОПРЧР 2014-2020 и съответства на следните инвестиционни приоритети:
Целта на процедурата съответства на Инвестиционен приоритет 6 „Подобряване на равния достъп до възможностите за учене през целия живот за всички възрастови групи във формален, неформален и неофициален вид, осъвременяване на познанията, уменията и компетенциите на работната ръка, както и насърчаване на гъвкави процеси на учене, включително чрез професионална ориентация и валидиране на придобитите компетенции” и следните специфични цели на ОПРЧР:
СЦ 1: Увеличаване броя на заетите лица над 54 г. с придобита и/или подобрена професионална квалификация и/или ключови компетентности
СЦ 2: Увеличаване броя на заетите лица със средно и по-ниско образование, придобили нови знания и умения
Настоящата процедура е насочена към обучение на заети лица с цел повишаване конкурентоспособността и ефективността на предприятията-работодатели. Работодателите на територията на МИГ идентифицират нуждата от повишаване и разнообразяване на компетенциите на заетите лица с цел увеличаване на тяхната ефективност и производителност. За да отговори на нуждите и потребностите на бизнеса и заетите в него лица, се обявява настоящата процедура за предоставяне на БФП № BG05M9OP001-1.041 МИГ - Гоце Делчев – Гърмен -Хаджидимово - МЯРКА 8, КОМПОНЕНТ 2 „Обучение на заети лица“.

Изпълнението на проектите по настоящата процедура ще даде възможност за повишаване на способността на заетите да посрещнат настъпващите бързи промени на пазара на труда в резултат на структурни фактори като глобализацията, технологичните промени, застаряването на населението. В резултат ще се повиши адекватността на уменията им съобразено с актуалните нужди на бизнеса, ще се повиши производителността на труда им и ще се създадат условия за устойчива заетост и съответно заемане на по-качествени работни места.
Очаквани резултати:
Очаква се изпълнението на проекти по настоящата мярка да подпомогне адаптирането на работещите спрямо нуждите на бизнеса чрез осигуряване на възможности на заетите лица за учене през целия живот. Повишаването на уменията на заетите лица би оказало положително влияние в един по-широк икономически и социален контекст. Подобряването на уменията на лицата е процес, от който биха спечелили всички заинтересовани страни – икономическите субекти, обществото, работодателите и всеки един индивид поотделно. Подобряването на уменията допринася за успешното реализиране на лицата на пазара на труда, за тяхното задържане и най-вече за повишаване на възможностите им за кариерно развитие и намиране на по-добра и по-подходяща работа. Подходящите умения и компетенции са основополагащи за включването в работния живот, но също така и за включване в социалния и граждански живот.
Демаркация:
Координацията между ЕСФ и останалите фондове е необходима, за да се избегне припокриването на сферите на подкрепа, както и избягване на двойно финансиране, а и максимално да се увеличат полезните взаимодействия между фондовете чрез допълняемост между тях.
В рамките на процедурата няма да бъдат подкрепяни дейности, финансирани по друг проект, програма или каквато и да е друга финансова схема, произлизаща от националния бюджет, бюджета на Европейския съюз или друга донорска програма. Проверката ще се извършва на ниво индивидуален проект, по – конкретно на ниво допустими дейности,  както и на ниво представители на целевата група. 
Правила за разграничаване на сферите на подкрепа от фондовете:
Демаркацията с Програмата за развитие на селските райони 
Предвид демаркацията с Програмата за развитие на селските райони, обучения на заети лица в хранително-вкусовата промишленост, селското и горското стопанство не са допустими за финансиране по настоящата схема, в случай че обученията са в същите сфери. В случай, че заетото лице работи в сектора на селското и горското стопанство или хранително - вкусовата промишленост, то дейности по обучение са допустими само в случаите, когато по настоящата процедура обученията са в сфери, различни от селско и горско стопанство и хранително-вкусовата промишленост. В тази връзка по настоящата процедура, в случай че кандидатстват кандидати и партньори, които развиват основната си икономическа дейност или допълнителна дейност в целия Сектор A и Сектор С, код 10 и 11 от КИД-2008 нямат право да предоставят обучения по настоящата процедура в тези сектори за заети лица. Изброените сектори са съгласно Класификация на икономическите дейности (КИД-2008 – Приложение към документите за информация към Насоките за кандидатстване).

Демаркация с Оперативна програма „Региони в растеж“
По настоящата процедура не са допустими дейности, които са реализирани или са в процес на реализация по линия на Приоритетна ос 1 „Устойчиво и интегрирано градско развитие“ от Оперативна програма „Региони в растеж“ 2014-2020 г. за територията на град Гоце Делчев. 
Съгласно чл.4, ал.5 от ПМС 161, подходът ВОМР не се прилага за населени места за дейности, подпомагани по Приоритетна ос 1 „Устойчиво и интегрирано градско развитие“ от Оперативна програма „Региони в растеж“ 2014-2020 г. 
В Инвестиционната програма на Община Гоце Делчев[footnoteRef:2], финансирана по Приоритетна ос 1 „Устойчиво и интегрирано градско развитие“ от Оперативна програма „Региони в растеж“ 2014-2020 г. не са включени обекти и дейности, които са допустими по настоящата процедура за предоставяне на безвъзмездна финансова помощ. [2:  Публикувана на официалната страница на ИПГВР на Община Гоце Делчев:  http://ipgvr.gotsedelchev.bg] 


ПРИОРИТЕТНИ СЕКТОРИ НА ТЕРИТОРИЯТА НА МИГ
При разработването на Стратегията за ВОМР на МИГ – Гоце Делчев – Гърмен – Хаджидимово са изследвани всички сектори на икономиката, с цел формулиране на подходящи мерки за подпомагане нейното развитие и в отговор на потребностите на бизнеса и заетите в него лица. 
Структуроопределящ отрасъл за територията на МИГ – Гоце Делчев – Гърмен – Хаджидимово е Сектор С Преработващата промишленост. През 2014 г. по данни на НСИ делът на произведената продукция от този отрасъл заема 70% в община Гоце Делчев, 31% в община Гърмен и 54% в община Хаджидимово. Отрасълът има водеща роля и в трите общини по осигуряване на заетост (69% в община Гоце Делчев, 46% в община Гърмен и 63% в община Хаджидимово), както и в реализираните приходи от дейността на предприятията (52% в Гоце Делчев, 22% в Гърмен, 46% в Хаджидимово). На следващо място се нарежда Сектор F строителството, който има сравнително по-малък принос в икономиката на територията на МИГ.
Секторът на търговията и ремонтът на автомобили и мотоциклети  (Сектор G) в община Гоце Делчев заема второ място по приходи от дейността (28%) и заети лица (14%), 35% по приходи от дейността и 20% заетост в община Гърмен и 15% по приходи и 11% по заети лица в община Хаджидимово. 
Територията на МИГ – Гоце Делчев – Гърмен – Хаджидимово е с голям туристически потенциал и силно развит туризъм, обусловен предимно от минералните извори в община Гърмен и богатото културно-историческо наследство на трите общини.
Във връзка с гореизложеното, при оценка на проектното предложение, за приоритетни сектори на територията на територията на МИГ – Гоце Делчев – Гърмен – Хаджидимово ще се считат секторите, както следва:
· Сектор С Преработващата промишленост;
· Сектор I Хотелиерство и ресторантьорство;
· Сектор G Търговия и ремонтът на автомобили и мотоциклети. 
Приоритетните сектори, посочени по-горе, в които работодателите развиват дейност имат потенциал за осигуряване устойчива заетост, тъй като към момента те заемат основно място в осигуряването на заетост в трите общини и са най – бързо развиващите се на територията на МИГ. В тази връзка работодатели, развиващи дейност в  горепосочените сектори ще бъдат насърчавани по настоящата процедура, като при оценката на проектните предложения те ще получат приоритет  по критерий „5.2. Кандидатът по проекта – работодател развива дейност в някой от приоритетните сектори за територията на МИГ“ от „Допълнителни специфични критерии“. 


[bookmark: _Toc445385568][bookmark: _Toc487704494]7. Индикатори:
		ИНДИКАТОРИ ЗА ИЗПЪЛНЕНИЕ ОТ ОПРЧР
	ИНДИКАТОРИ ЗА РЕЗУЛТАТ ОТ ОПРЧР

	Индикатор
	Мерна единица
	Целева стойност
	Индикатор
	Мерна единица
	Целева стойност

	Заети участници, вкл. самостоятелно заети, над 54[footnoteRef:3] г.  [3:  „над 54 г. - Възрастта на участниците се изчислява спрямо датата на включване в дейностите по операцията.] 

	Брой лица
	35
	Участници над 54 г., придоби-ли квалифи-кация при напускане на операцията 
	Брой лица
	35



	Заети участници, вкл. самостоятелно заети, със средно и по-ниско образование (под ISCED 4) 
	Брой лица
	45
	Участници със средно и по-ниско образование (под ISCED 4), придобили квалификация при напускане на операцията
	Брой лица
	45


[bookmark: _Toc487704495][bookmark: _Toc445385315][bookmark: _Toc445385569]Всеки кандидат трябва да включи в секция 8 във Формуляра за кандидатстване  всички или тези от специфичните индикатори на ОПРЧР за изпълнение и резултат, които ще постигне с изпълнението на конкретния проект. 
[bookmark: _Toc487704496]Всеки индикатор, включен в проектното предложение трябва да бъде количествено определен, с положителна целева стойност, различна от “0”. Заложеното количество трябва да съответства на описанието на включените в проекта дейности и кореспондиращите им разходи.
В случай че във Формуляра за кандидатстване не са включени задължителните индикатори за изпълнение и резултат, и/или заложената целева стойност на индикаторите е нула, оценителната комисия ще изиска от кандидата пояснителна информация.
В допълнение, в таблицата по - долу, се посочват специфични индикатори за СВОМР, които МИГ ще следи и отчита във връзка с прилагане на СВОМР.

	ИНДИКАТОРИ ОТ СВОМР

	СПЕЦИФИЧНИ ИНДИКАТОРИ ЗА МЯРКА 8, КОМПОНЕНТ 2

	Индикатор
	Мерна единица
	Целева стойност

	Заети лица, в т.ч. наети и самостоятелно заети лица във всички специфични целеви групи
	Брой
	80

	Общ брой участници,  придобили квалификация след изпълнение на проектите по мярката
	Брой
	65

	Брой проекти, финансирани по мярката
	Брой
	4

	Размер на публичната помощ от ОПРЧР
	Лева 
	410 724,00


Индикаторите от СВОМР не се въвеждат във Формуляра за кандидатстване. МИГ ще отчита изпълнението на специфичните за СВОМР индикатори на ниво стратегия.


[bookmark: _Toc445385573][bookmark: _Toc487704498]8. Общ размер на безвъзмездната финансова помощ по процедурата:
	Общият размер на безвъзмездната финансова помощ по процедура за подбор на проекти BG05M9OP001-1.041 МИГ - Гоце Делчев – Гърмен – Хаджидимово - МЯРКА 8, КОМПОНЕНТ 2 „Обучение на заети лица“ е както следва:

	Общ размер на безвъзмездната финансова помощ
	Средства от ЕСФ
(сума/процент)
	Национално съфинансиране
(сума/процент)

	410 724,00 лв.
(100%)
	349 115,40
(85%)
	61 608,60
(15%)

	
Това е общият размер на бюджета по тази процедура за предоставяне на безвъзмездна финансова помощ. УО има правото да не разпредели посочената по-горе сума при недостатъчен брой качествени предложения, отговарящи на предварително зададените критерии.

Общ размер на бюджета по първи прием: 410 724,00 лв.

Общ размер на бюджета по втори прием: остатъкът от неусвоения бюджет от първи прием.



[bookmark: _Toc445385574][bookmark: _Toc487704499]9. Минимален (ако е приложимо) и максимален размер на безвъзмездната финансова помощ за конкретен проект:
Всеки кандидат може да кандидатства за безвъзмездна финансова помощ като изготвеният от него проект, трябва да се вмества в следните минимални и максимални граници:  

· Минимален размер на безвъзмездната финансова помощ: неприложимо 
· Максимален размер на безвъзмездната финансова помощ: 97 791,50 лева 
Максимално допустимият размер на помощта е в съответствие с одобрената Стратегия за ВОМР на МИГ – Гоце Делчев – Гърмен – Хаджидимово.
При втория прием общият размер на безвъзмездната финансова помощ е в съответствие с неусвоения финансов ресурс от първия прием.
[bookmark: _Toc445385575][bookmark: _Toc487704500]10. Процент на съфинансиране:
Максималният интензитет на помощта е до 100 % от общата стойност на допустимите разходи по проекта. 
[bookmark: _Toc445385576][bookmark: _Toc487704501]11. Допустими кандидати:
[bookmark: _Toc445385577][bookmark: _Toc487704502]11.1. Общи изисквания за допустимост на кандидата и партньора/ите:
	“Кандидати” за безвъзмездна финансова помощ са всички физически и юридически лица и техни обединения, които кандидатстват за безвъзмездна финансова помощ чрез подаване на проектно предложение.

В процедурата не може да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно Закона за обществените поръчки.
Във връзка с тези изисквания, към момента на кандидатстване, кандидатите/партньорите декларират посочените в Декларация на кандидата/партньора (Приложение ІІ) обстоятелства.
Изискванията са задължителни за кандидата и партньора/-ите.
Обстоятелствата се декларират от всички лица, които са овластени да представляват кандидата/партньора, независимо дали гo представляват заедно и/или поотделно, и са вписани в Търговския регистър и регистър на юридическите лица с нестопанска цел, или са определени като такива в учредителен акт, когато тези обстоятелства не подлежат на вписване. 
Преди сключване на административния договор, декларираните обстоятелства се доказват и се извършва проверка от УО, относно същите:

1.	с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление.

2.	с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.
Освен гореизброените изисквания, кандидатът/партньорът/ите, трябва да отговарят и на следните изисквания:
· Кандидатите и партньорите са лица със самостоятелна правосубектност, регистрирани и имащи право да осъществяват дейност на територията на Република България в съответствие с действащото българско законодателство и имат седалище и адрес на управление на територията на действие на МИГ - Гоце Делчев – Гърмен – Хаджидимово, осъществяват дейност на територията на МИГ - Гоце Делчев – Гърмен – Хаджидимово и ще осъществяват предвидените дейности по проекта на територията на МИГ - Гоце Делчев - Гърмен - Хаджидимово.
· МИГ - Гоце Делев – Гърмен - Хаджидимово не е допустим кандидат/партньор по настоящата процедура. 
· В рамките на Стратегията за ВОМР на МИГ - Гоце Делчев - Гърмен -Хаджидимово (вкл. настоящата процедура за предоставяне на БФП) не се подпомагат големи предприятия. Кандидатите/партньорите следва да отговарят на изискванията за микро, малко или средно предприятие, съгласно Закона за малките и средни предприятия (ЗМСП). Обстоятелството е приложимо за кандидати/партньори предприятия[footnoteRef:4] и се удостоверява чрез попълване на Декларация за минимални/държавни помощи, в точка 7, на която се декларира „Вид на предприятието“ и във Формуляра за кандидатстване, т.2 данни за кандидата, Категория/статус на предприятието. [4:  „Предприятие” по смисъла на правилата в областта на държавните и минимални помощи е всеки субект, извършващ стопанска дейност, без значение на неговата правно-организационна форма, начина на финансиране и това дали е създаден с цел генериране на печалба.  „Стопанска/икономическата дейност” се изразява в предлагането на стоки и/или услуги на съществуващ конкурентен пазар.
] 

· Кандидатът и партньорът/ите отговарят на изискванията за предоставяне на минимални помощи, в съответствие с Регламент (ЕС) № 1407/2013; 
Всички обстоятелства, свързани с изискванията на Регламент (ЕС) № 1407/2013 се приемат на декларативен принцип. Подробна проверка на декларираните обстоятелства ще се извършва преди сключването на административен договор за предоставяне на безвъзмездна финансова помощ. 
За да удостоверят, икономическата си дейност, всички кандидати и партньори по процедурата следва да посочат във Формуляра за кандидатстване в раздел 2 „Данни за кандидата“/ раздел 3 „Данни за партньори“ (ако е приложимо) „Код на организацията по КИД 2008“ и „Код на проекта по КИД 2008“, както и да декларират това обстоятелство в Приложение III - Декларация за минимални и държавни помощи. 
Организации, които не са извършвали дейност през предходната финансова година следва да отбележат това обстоятелство във Формуляра за кандидатстване в раздел 2 „Данни за кандидата“ и раздел 3 „Данни за партньори“ (ако е приложимо), полета: „Код на организацията по КИД 2008“ и „Код на проекта по КИД 2008“, както и в Приложение III - Декларация за минимални и държавни помощи.
За определяне на допустимостта съгласно посочения критерий се използва Класификация на икономическите дейности (КИД-2008 – Приложение към документите за информация към Условията за кандидатстване).
· Кандидатът и партньорът/ите разполагат с финансов капацитет (съгласно приложен Счетоводен баланс за текущата финансова година), съобразно Приложение: Методика за оценка на финансовия капацитет на кандидатите по Оперативна програма „Развитие на човешките ресурси“ 2014 – 2020 г. 
Под текуща финансова година се има предвид периода от 01.01.2019 г. до последната дата на месеца, предхождащ месеца на кандидатстване.
В случай че проектното предложение се подава през месец януари 2019 г., кандидатите/партньорите следва да представят счетоводен баланс за предходната финансова година (приложимо за първи прием). 
При втори прием (при наличието на такъв) под „текуща година“ се счита периода от 01.01.2019 г. до последната дата на месеца предхождащ месеца на кандидатстване. 
- Когато кандидатът/партньорът е новорегистрирана/новосъздадена организация, горепосочените изисквания се отнасят и за него и се доказват със същите документи за периода от регистрацията на кандидата/партньора през текущата година до последната дата на месеца, предхождащ месеца на кандидатстване.
На условието за финансов капацитет следва да отговаря всяка от организациите – кандидат и партньор/и по отделно.

· Кандидатът/партньорът/ите не са държавна/централна и/или териториална и/или общинска администрация;

Всички работодатели, чиито служители или работници е предвидено да бъдат обучени по настоящата процедура, следва да участват в проекта или като кандидат, или като партньор.



[bookmark: _Toc445385578][bookmark: _Toc487704503]11.2. Специфични изисквания за допустимост на кандидата
	По настоящата процедура са допустими следните кандидати:
· Работодатели[footnoteRef:5];  [5:  За целите на настоящата процедура под „Работодател“ следва да се разбира всяко физическо лице или юридическо лице, което извършва стопанска дейност, независимо от собствеността, правната и организационната си форма. ] 

В допълнение към общите изисквания, кандидатът трябва да отговаря и на следните условия:
1. Кандидатът е пряко отговорен за управлението и изпълнението на дейностите по проекта, а не изпълнява ролята на посредник (видно от разпределението на дейностите в т.7 План за изпълнение/Дейности по проекта, Организация отговорна за изпълнението на дейността от Формуляра за кандидатстване)/ако е приложимо/. 
2. Кандидатът отговаря на изискванията на ЗПОО и е регистриран в Регистъра на центровете за професионално обучение към НАПОО за професиите и/или специалностите, по които ще се провежда обучението (приложимо в случай, че кандидатът и обучаващата организация са едно и също лице и кандидатът самостоятелно ще предоставя обучение по професионална квалификация по проекта). Кандидатът посочва номер на активна лицензия за  професиите/специалностите, по които ще провежда обучение, издадена от НАПОО  в секция 7 „План за изпълнение / Дейности по проекта“ на Формуляра за кандидатстване.
3. Кандидатът следва да има опит в предоставянето на най - малко едно подобно обучение  през последните две години, предхождащи годината на кандидатстване (приложимо в случай че кандидатът самостоятелно ще предоставя обучение по ключови компетентности). Опит на кандидата/партньора при предоставяне на обучение по ключови компетентности се описва в т. 11.4 от Формуляра за кандидатстване.


Общински администрации не са допустими кандидати по настоящата процедура. Допустими за подпомагане могат да бъдат само общински предприятия, които имат определена икономическа и правна самостоятелност по смисъла на ЗОС.

В т.22 от Условията за кандидатстване са посочени документите, които трябва да се приложат, за да се удостовери допустимостта на кандидата.


[bookmark: _Toc445385579][bookmark: _Toc487704504]12. Допустими партньори (ако е приложимо):
[bookmark: _Toc445385580][bookmark: _Toc487704505]12.1. Общи изисквания за партньорствата:
	По настоящата покана за подаване на проектни предложения, Кандидатът може да участва самостоятелно или в партньорство.
“Партньори” на кандидатите за безвъзмездна финансова помощ са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ по проекта. 

По настоящата процедура са допустими следните партньори:
· Работодатели; 
· Неправителствени организации (НПО); 
· Обучителни организации[footnoteRef:6]. [6:  За целите на настоящата процедура обучителна организация е организация, регистрирана по Търговския закон или по ЗЮЛНЦ, предоставяща обучителни услуги за повишаване на професионалната квалификация и/или придобиване на умения по ключови компетентности. Обучения за професионална квалификация по настоящата процедура се предоставят само от Центрове за професионално обучение (ЦПО), с действаща лицензия в  Националната агенция за професионално обучение  и образование (НАПОО).] 


Определенията, дадени в т. 11.2 за допустимите кандидати важат и за допустимите партньори.

НПО или обучителните организации са допустими партньори, ако ще извършват обучения за професионална квалификация, ключови компетентности на заетите лица при работодателя /кандидат и/или партньор/.

Моля обърнете внимание, че партньорството по настоящата процедура е допустимо, а не задължително. При оценката на проектното предложение, капацитетът на партньора/ите ще бъде оценяван отделно от този на кандидата и крайната оценка е средноаритметична от оценките на кандидата и партньора/ите.
На условието за финансов капацитет следва да отговаря всяка от организациите – кандидат и партньор поотделно.
Партньорствата, създадени за целите на тази схема за отпускане на безвъзмездна финансова помощ, не е необходимо да бъдат регистрирани в съда. Кандидатът и партньорите трябва да подпишат Споразумение за партньорство (Приложение V към Условията за кандидатстване), към момента на сключване на договор. 

По настоящата процедура не е допустимо проектите да се изпълняват с повече от двама партньори. Това е изискване, което ще се проверява на етап административно съответствие и допустимост и неспазването му ще води до отхвърляне на проектното предложение.


[bookmark: _Toc445385581][bookmark: _Toc487704506]12.2. Специфични изисквания за допустимост на партньора/ите: (ако е приложимо за процедурата)
	В допълнение към общите изисквания на т. 11.1 и т. 12.1, партньорът/ите трябва да отговаря/т и на следните условия:
1. Партньорът отговаря на изискванията на ЗПОО и е регистриран в Регистъра на центровете за професионално обучение към НАПОО за професиите и/или специалностите, по които ще се провежда обучението (приложимо в случай, че партньорът самостоятелно ще предоставя обучение по професионална квалификация по проекта). Посочва се номер на за  професиите/специалностите, по които ще провежда обучение, издадена от НАПОО  в секция 7 „План за изпълнение/Дейности по проекта“ на Формуляра за кандидатстване.
2. Партньорът следва да има опит в предоставянето на най - малко едно подобно обучение през последните две години, предхождащи годината на кандидатстване (приложимо в случай че партньорът самостоятелно ще предоставя обучение по ключови компетентности). Информацията следва да бъде описана в т. 11.4 от Формуляра за кандидатстване. 

В т. 22 от Условията за кандидатстване са посочени документите, които трябва да се приложат, за да се удостовери допустимостта на партньорите.


[bookmark: _Toc445385583][bookmark: _Toc487704507]13. Дейности, допустими за финансиране:
[bookmark: _Toc445385584][bookmark: _Toc487704508]13.1. Общи изисквания за дейностите:
	[bookmark: _Toc445385331][bookmark: _Toc445385585][bookmark: _Toc487704509][bookmark: _Toc487704512][bookmark: _Toc445385334][bookmark: _Toc445385588]В рамките на всеки проект задължително се изпълнява дейността за информация и комуникация.
[bookmark: _Toc459035319][bookmark: _Toc459037101]Кандидатите не трябва да описват в проектните си предложения дейностите за информация и комуникация и дейностите за организация и управление в проектните предложения, но с подписването на формуляра за кандидатстване се задължават да ги изпълняват, а това обстоятелство се декларира в т.11.5 на формуляра за кандидатстване!
Дейностите за информация и комуникация трябва да отговарят на условията и изискванията описани в Единен наръчник на бенефициента за прилагане на правилата за информация и комуникация 2014-2020 г., публикуван на интернет страницата на УО и на интернет страницата на МИГ - Гоце Делчев - Гърмен - Хаджидимово.
Допустимите дейности трябва да са в съответствие с хоризонталните принципи по ОП и да не се допуска дублиране на финансиране на едни и същи дейности от различни източници.
Не са допустими за финансиране дейности, които са стартирали физически, приключени или изцяло изпълнени преди сключване на договор по настоящата процедура.


[bookmark: _Toc445385589][bookmark: _Toc487704513]13.2. Допустими дейности:
	По настоящата процедура за предоставяне на безвъзмездна финансова помощ са допустими за финансиране следните дейности:
Дейностите в един проект трябва да могат да осигурят резултатите, които ще се измерят с индикаторите! Това прави някои от дейностите задължителни и основни. 
Всяко проектно предложение задължително следва да включва Дейност 1 И/ИЛИ Дейност 2. Проекти съдържащи само Дейност 3 ще бъдат отхвърлени.
A. ЗАДЪЛЖИТЕЛНИ ДЕЙНОСТИ:
При планирането на обучения трябва да се има предвид, че ваучерите не са приложими като инструмент за финансиране на обучения по мерките на стратегиите за ВОМР, съответно разходите за тях са недопустими.
Предвид необходимостта от целенасочване на обученията към конкретно работно място и работодател, в един проект едно лице може да бъде включено само в едно обучение по професионална квалификация или само в едно обучение по ключови компетентности, или в по едно обучение и от двата вида.
На етап изпълнение, УО ще верифицира разходи за обучение по професионална квалификация и обучения по ключови компетентности само при успешно завършване на лицето, чиито разходи са предявени за възстановяване. За успешно завършило обучението лице ще се счита всяко лице, което: има присъствие минимум 80% от хорариума за съответното обучение, проведен е заключителен изпит (когато е приложимо) и на съответното лице е предоставен документ удостоверяващ завършеното обучение.

1. ПРЕДОСТАВЯНЕ НА ОБУЧЕНИЕ ЗА ПОВИШАВАНЕ НА ПРОФЕСИОНАЛНАТА КВАЛИФИКАЦИЯ ИЛИ ПРИДОБИВАНЕ НА НОВА
Обучения за повишаване/придобиване на нова професионална квалификация са обученията, регламентирани в Закона за професионалното образование и обучение (ЗПОО). Предоставят се от лицензирани Центрове за професионално обучение (ЦПО) - http://www.navet.government.bg/bg/statut-na-tspo/. 
Обученията могат да бъдат и по част от професия.
Обученията се организират от работодатели за заетите в техните предприятия лица, при необходимост от повишаване на квалификацията или придобиване на нова във връзка с конкретно работно място.
Обучение на заети лица - Предвиденото обучение трябва да съответства на необходимостта на работодателя, дейността на фирмата или да е в съответствие със задълженията на обучаващите се. Необходимо е също да се посочи ясно необходимостта от професионални знания и умения, които наетите лица от целевата група на конкретния проект ще придобият чрез включването им в професионалното обучение. Тази аргументация трябва да бъде ясно описана при разработването на проектното предложение във Формуляра за кандидатстване т. 7 План за изпълнение/Дейности по проекта.
Изисквания към обученията за професионална квалификация:
- Професионалното обучение се осъществява в съответствие с изискванията на Закона за професионалното образование и обучение (ЗПОО) .
- Допустимо е обучението единствено по професии и специалности, включени в Списъка на професиите за професионално образование и обучение, утвърден от Националната агенция за професионално обучение и образование (НАПОО) - http://www.navet.government.bg/bg/aktualen-spisak-na-profesiite-za-poo/. 
 - Обучението следва да води до придобиване на степен на професионална квалификация или придобиване на квалификация по част от професия, удостоверени със съответните документи съгласно чл. 38, ал. 2 и ал. 3 от ЗПОО; 
-  При по-голям брой лица (например повече от 15 лица), включени в обучение, лицата следва да бъдат разпределени по групи в зависимост от вида и/или спецификата на обучението за постигане на максимална ефективност.
Всяко обучение за придобиване на професионална квалификация следва да отговаря на изискванията за минимална продължителност и допустима цена, както следва:
· по първа квалификационна степен – мин. 300 учебни часа – 600 лв.;
· по втора квалификационна степен - мин. 660 учебни часа – 1 200 лв.;
· по трета квалификационна степен - мин. 960 учебни часа –  1 800 лв.;
· част от професия по първа квалификационна степен - мин. 200 учебни часа – 400лв.; 
· част от професия по втора квалификационна степен - мин. 300 учебни часа – 600лв.; 
· част от професия по трета квалификационна степен - мин. 600 учебни часа – 1 125лв. 
В случай че кандидатът/партньорът ще извършва самостоятелно обучение/я по професионална квалификация, то той трябва да притежава необходимата лицензия от НАПОО. В тези случаи, в описанието на дейността във Формуляра за кандидатстване се предоставя съответната информация:
1. Наименование на обучаващата организация; 
2. Номер на лицензията от НАПОО; 
3. Наименование и код на професията, и код на специалността; 
4. Хорариум на обучението (Посочва се продължителност на курса в учебни часове (45 минути), съобразена с минималните изисквания за хорариум, посочени по-горе); 
5. Брой на обучаваните лица; 
6. Документ, доказващ завършеното обучение. 
В случай че обучението по професионална квалификация ще се възлага на изпълнител, се предоставя информация от т. 3 до т. 6.
2. ПРЕДОСТАВЯНЕ НА ОБУЧЕНИЕ ЗА ПРИДОБИВАНЕ НА КЛЮЧОВИ КОМПЕТЕНТНОСТИ 
Обучение на заети лица - Обученията се организират от работодатели за заетите в техните предприятия лица, при необходимост от повишаване на знанията и уменията по съответната ключова компетентност или придобиване на нова във връзка с конкретно работно място. Предвиденото обучение трябва да съответства на нуждите на работодателя, дейността на фирмата или да е в съответствие със задълженията на обучаващите се и изискванията към техните компетентности. Тази аргументация трябва да бъде ясно описана при разработването на проектното предложение във Формуляра за кандидатстване т. 7 План за изпълнение/Дейности по проекта.
Целта на обучението е придобиване на познания по някоя от посочените по-долу шест ключови компетентности, в зависимост от изискванията на длъжността, с която е свързано обучението.  
Ключовите компетентности, определени съгласно Европейската референтна рамка на ключовите компетентности са: КК 1 – Общуване на роден език; КК 2 – Общуване на чужди езици; КК 3 -  Математическа компетентност и основни знания в областта на природните науки и технологиите; КК 4 – Дигитална компетентност; КК 5 – Умение за учене; КК 6 – Обществени и граждански компетентности; 
Изисквания към обученията по ключови компетентности (КК):
- Обученията по КК трябва да бъдат извършени от организации или преподаватели с опит в предоставянето на най - малко едно обучение от същия вид през последните две години, предхождащи годината на кандидатстване; 
- Обучението по КК, следва да завърши със съответен документ, удостоверяващ придобитите знания и умения. 
- Изборът на лица за включване в обучение за съответната ключова компетентност следва да се извърши след провеждане на входящ тест от обучаващата организация/институция за определяне на нивото (ако е приложимо). 
- При по-голям брой лица (например повече от 15 лица), включени в обучение, лицата следва да бъдат разпределени по групи в зависимост от вида обучение за постигане на максимална ефективност.
Всяко обучение по ключови компетентности следва да отговаря на изискванията за минимална продължителност/брой нива и допустима цена, както следва:

· по ключова компетентност 1 – мин. 16 учебни часа – 70 лв.;
· по ключова компетентност 2 – мин. 300 учебни часа за три нива на обучение – 700 лв. за трите нива;
· по ключова компетентност 3  - мин. 30 учебни часа – 140 лв.;
· по ключова компетентност 4 - мин. 45 учебни часа – 250 лв.;
· по ключови компетентности 5 и 6  - мин. 30 учебни часа – 140 лв.
В случай че кандидатът/партньорът ще извършва самостоятелно обучение/я  по ключови компетентности, в описанието на дейността във Формуляра за кандидатстване трябва да бъде предоставена следната информация за всяко предвидено обучение: 
1. Наименование на обучаващата организация: 
2. Хорариум на обучението (Посочва се продължителност на курса в учебни часове (45 минути), съобразена с минималните изисквания за хорариум, посочени по-горе); 
3. Брой на обучаваните лица; 
4. Документ, доказващ завършеното обучение. 
В случай че обучението по ключови компетентности се възлага на изпълнител, се предоставя информация от т.2 до т.4.
В случай че обучението по ключови компетентности ще се извършва от кандидата/партньор във Формуляра за кандидатстване, секция 11, кандидатът/партньора следва да опише опит в предоставянето на най-малко едно подобно обучение през последните две години, предхождащи годината на кандидатстване. 
В случай че допустимата стойност на безвъзмездната финансова помощ за един обучаем за конкретното обучение, посочено в проектното предложение, превишава определената допустима безвъзмездна стойност в Условията по настоящата процедура, КППП ще редуцира бюджета, до определената стойност в Условията за кандидатстване.
Не се допуска финансиране на една и съща целева група от различни източници за една и съща дейност. Лица, включвани в обучения по същите професии или компетентности в други проекти, финансирани от ОПРЧР, не са допустими за включване в проектите по настоящата процедура. 
По настоящата процедура са недопустими обучения, свързани със задължителния въвеждащ инструктаж за безопасност на труда съгласно чл. 26 (2) от Закона за здравословни и безопасни условия на труд.
За обученията по ключови компетентности е допустимо те да бъдат надграждащи – напр. придобиване на по-високо ниво на владеене на език или придобиване на различна дигитална компетентност – напр. умения за използване на различен софтуерен продукт.

Б. СЪПЪТСТВАЩИ ДЕЙНОСТИ (НЕЗАДЪЛЖИТЕЛНИ): 
3. ОСИГУРЯВАНЕ НА ДОСТЪП ДО ИНОВАТИВНИ ФОРМИ ЗА УЧЕНЕ ПРЕЗ ЦЕЛИЯ ЖИВОТ, РАЗРАБОТВАНЕТО И ВНЕДРЯВАНЕ НА СИСТЕМИ ЗА ОБУЧЕНИЕ И ВЪВЕЖДАНЕ НА ОБУЧИТЕЛНИ МЕТОДИ И ПРОГРАМИ, ОСНОВАНИ НА ПРАКТИКАТА, ЗА ПОВИШАВАНЕ ЗНАНИЯТА, УМЕНИЯТА И КОМПЕТЕНЦИИТЕ НА ЗАЕТИ ЛИЦА, КАТО: 
- въвеждане на интерактивни методи за обучение;
- създаване на инструменти и платформи за електронно обучение; 
- тестване на иновативни практики и подходи в областта на обучението и др.
- въвеждане на системи за самообучение;
- дейности за сътрудничество между предприятията за насърчаване на развитието на системите за обучение и професионална квалификация и тяхното внедряване в предприятията и др.
Включването на дейност 3 трябва да съответства на установените нужди на работодателите, а в случай на включване и тестване на иновативни практики и подходи в областта на обучението, същите следва да са насочени към упражняваната сфера на дейност и професия, както и към заеманата длъжност в предприятието. Тази аргументация трябва да бъде ясно описана при разработването на проектното предложение в т. 7 от Формуляра за кандидатстване – План за изпълнение/Дейности по проекта. 
Изисквания към дейност 3:
Обучението следва да завърши с документ, удостоверяващ успешното завършване на преминалите курса на обучение заети лица.
При по-голям брой лица (например повече от 15 лица), включени в обучение, те следва да бъдат разпределени по групи в зависимост от вида обучение за постигане на максимална ефективност.
За целите на настоящата процедура формите на обучение, които са в обхвата на дейност 3  са дистанционна, смесена и присъствена. В случай че обученията се провеждат дистанционно, чрез електронна платформа, в т. 7 от Формуляра за кандидатстване – План за изпълнение/Дейности по проекта в поле „Начин на изпълнение“, кандидатът следва да предостави подробно описание за начина на провеждане на самото обучение. 
Помощи не се предоставят в случаите, които обучението се провежда от предприятия с цел да спазят задължителните национални стандарти за обучение. В тази връзка по настоящата процедура са недопустими обучения, свързани със задължителния въвеждащ инструктаж за безопасност на труда съгласно чл. 26 (2) от Закона за здравословни и безопасни условия на труд не е допустима дейност по настоящата процедура.
ДЕЙНОСТИТЕ ПО ПРОЕКТИТЕ СЛЕДВА ДА СЕ ИЗПЪЛНЯВАТ НА ТЕРИТОРИЯТА НА МИГ - ГОЦЕ ДЕЛЧЕВ – ГЪРМЕН – ХАДЖИДИМОВО.
ВСЯКА ЕДНА ДЕЙНОСТ, КОЯТО КАНДИДАТЪТ Е ИЗБРАЛ ДА ВКЛЮЧИ В  ПРОЕКТНОТО СИ ПРЕДЛОЖЕНИЕ ТРЯБВА ДА СЕ ОПИШЕ ПОДРОБНО ВЪВ ФОРМУЛЯРА ЗА КАНДИДАТСТВАНЕ. 
ИЗПЪЛНЕНИЕТО НА ВКЛЮЧЕНИТЕ В ПРОЕКТНОТО ПРЕДЛОЖЕНИЕ ДЕЙНОСТИ ТРЯБВА ДА ВОДИ ДО ПОСТИГАНЕ НА ОПРЕДЕЛЕНИТЕ В ПРОЦЕДУРАТА ЦЕЛИ И РЕЗУЛТАТИ, КАКТО И ДО ПОСТИГАНЕ НА ИНДИКАТОРИ ЗА РЕЗУЛТАТ ПО НАСТОЯЩАТА ПРОЦЕДУРА ! 


[bookmark: _Toc445385591][bookmark: _Toc487704514]14. Категории разходи, допустими за финансиране:
[bookmark: _Toc445385592][bookmark: _Toc487704515]14.1. Общи правила за допустимост на разходите:
	При отпускане на безвъзмездна финансова помощ ще бъдат взети под внимание само “допустимите разходи”. Те се определят на база изискванията на глава 5, раздел I от ЗУСЕСИФ и ПМС № 189/28.07.2016г. за приемане на национални правила за допустимост на разходите по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело и рибарство, разпоредбите на Регламент № 1303/2013, Регламент № 1304/2013, Регламент 2018/1046 и приложимото национално законодателство за финансовата рамка 2014 – 2020. 
Съгласно чл. 57, ал. 1 от ЗУСЕСИФ, за да бъдат допустими разходите трябва да отговарят едновременно на следните условия
· разходите са за дейности, съответстващи на критериите за подбор на операции и се извършват от допустими бенефициенти съгласно съответната програма по чл. 3, ал. 2 от ЗУСЕСИФ; 
· разходите попадат във включени в документите по чл. 26, ал. 1 от ЗУСЕСИФ и в одобрения проект категории разходи;
· разходите са за реално доставени продукти и извършени услуги;
· разходите са извършени законосъобразно съгласно приложимото право на Европейския съюз и българското законодателство;
· разходите са отразени в счетоводната документация на бенефициента чрез отделни счетоводни аналитични сметки или в отделна счетоводна система; 
· за направените разходи е налична одитна следа съгласно минималните изисквания на чл. 25 от Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (ОВ, L 138/5 от 13 май 2014 г.) и са спазени изискванията за съхраняване на документите съгласно чл. 140 от Регламент (ЕС) № 1303/2013;
· разходите са съобразени с приложимите правила за предоставяне на държавни помощи;
· да са извършени в съответствие с принципа на доброто финансово управление в съответствие с чл. 33 на Регламент (EС, ЕВРАТОМ) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) 1316/2013, (ЕС) № 223/2014 и (ЕС) 283/2014 и на Решение № 541/2014/ЕС и за отмяна на Регламент (ЕС, ЕВРАТОМ) № 966/2012 на Съвета (ОВ, L 193 от 30.7.2018г.); 
· при прилагане на опростено отчитане на разходите се спазват разпоредбите на чл. 55 от ЗУСЕСИФ и чл. 67, чл. 68, чл. 68а и чл. 68б от Регламент (ЕС) № 1303/2013 на Европейския парламент.


[bookmark: _Toc445385593][bookmark: _Toc487704516]14.2. Указания за попълване на бюджетa:
	Бюджетът е част от Формуляра за кандидатстване в ИСУН 2020 и включва - секция 5. Бюджет и секция 6. Финансова информация – източници на финансиране.
Бюджетът (секция 5. от Формуляра) следва да покрива всички допустими разходи за изпълнение на Проекта, а не само безвъзмездната финансова помощ. Ако по проекта е предвидено съфинансиране от страна на кандидата, то следва да се включи в описанието на бюджета.
Бюджетът се представя в лева. Стойностите се закръгляват до втория знак след десетичната запетая. 
Във Формуляра за кандидатстване, секция 7 „План за изпълнение/Дейности по проекта“, поле „Стойност”, следва да се посочи общата стойност на разходите, необходими за изпълнението на конкретна дейност. Общият размер на планираните разходи по дейности следва да съответства на планираните в бюджета стойности в Приложение IX „БЮДЖЕТ“. При невъзможност да бъде оценен даден разход, това може да окаже влияние върху оценката на проектното предложение, съгласно настоящите Условия.
Вариант I. За проектни предложения, които ще се осъществяват изключително чрез възлагане на обществени поръчки за стоки или услуги, отчитането на разходите става на база:
1. стандартна таблица на разходите за единица продукт, съгласно чл. 67, (1), т. б от Регламент 1303/2013 – за Дейности 1 и 2. Разходите за обучения по професионална квалификация и обучения по ключови компетентности се определят на база стандартна таблица на разходите за единица продукт, съгласно чл. 67, (1), т. б от Регламент 1303/2013 и предвидените разходи за тях се посочват в Приложение IX, страница (sheet) “стандартна таблица“ от документите за попълване. Планирането и отчитането на тези разходи е съгласно посоченото във Вариант II.

2. действително направени и платени допустими разходи – за Дейност 3. 
Възстановяването на разходите за дейност 3. „Осигуряване на достъп до иновативни форми за учене през целия живот, разработването и внедряване на системи за обучение и въвеждане на обучителни методи и програми, основани на практиката, за повишаване знанията, уменията и компетенциите на заети лица“ става на база действително направени и платени допустими разходи.  При подаване на проектното предложение, кандидатите попълват страница (sheet) „Бюджет – Вариант I“ от Приложение IX  „БЮДЖЕТ“. Допустимите разходи за тези дейности са посочени в т. 14.3 от настоящите Условия за кандидатстване – Вариант I.
При предоставяне на безвъзмездна финансова помощ под формата на действително направени разходи, задължително се посочват единични цени в описанието на дейностите по проекта. На етап техническа и финансова оценка на проектното предложение, оценителната комисия ще следи за средни пазарни цени на заложените разходи (където е приложимо) и в случай на необходимост ще пристъпи към редукция на бюджета. 
3. финансиране с единна ставка, определено чрез прилагане на процент към една или няколко определени категории разходи, съгласно чл. 67, (1), т. г от Регламент 1303/2013. Непреките разходи се определят чрез прилагане на единна ставка, определена чрез прилагане на процент към една или няколко определени категории разходи, съгласно чл. 67 (1), точка г., чл. 67 (5), точка а, (i) и (ii) и чл. 68 буква (а) от Регламент 1303/2013. Непреките разходи са в размер на точно 10 % от преките допустими разходи
Разходите се залагат в Приложение IX “Бюджет“,  страница (sheet) “Бюджет Вариант I“ от документите за попълване.
Вариант II. За проектни предложения, които не се осъществяват изключително чрез възлагане на обществени поръчки за стоки или услуги се прилагат правилата за опростено отчитане на разходи, определени на база:
1. стандартна таблица на разходите за единица продукт, съгласно чл. 67, (1), т. б от Регламент 1303/2013 – за дейности 1 и 2;
2. еднократни суми за отделните видове разходи, съгласно чл. 67, (1), т. в от Регламент 1303/2013 – за дейност 3;
3. финансиране с единна ставка, определено чрез прилагане на процент към една или няколко определени категории разходи, съгласно чл. 67, (1), т. г от Регламент 1303/2013.
Разходите са определени по коректен, справедлив и проверим метод на изчисление, основаващ се на:
-	статистически данни или друга обективна информация, съгласно чл. 67 (5), буква „а“, точка „i” от Регламент 1303/2013 (за стандартна таблица на разходите за единица продукт и финансиране с единна ставка), и
-	проектобюджет, изготвен за конкретния случай и одобрен предварително от Управляващия орган, съгласно чл. 67 (5), буква „аа“ от Регламент 1303/2013 (за еднократни суми за отделните видове разходи). 
1. Разходите за професионална квалификация (дейност 1) и обучение по ключови компетентности (дейност 2) се определят на база стандартна таблица на разходите за единица продукт, съгласно чл. 67, (1), т. б от Регламент 1303/2013.  Разходите се залагат в Приложение IX,  страница (sheet) “стандартна таблица“ от документите за попълване.
Разходите, заложени на база стандартната таблица на разходите за единица продукт се основават на реалното изпълнение на дейностите (краен продукт или резултат) по проекта – брой обучени лица.
2. Разходите по дейност „3. Осигуряване на достъп до иновативни форми за учене през целия живот, разработването и внедряване на системи за обучение и въвеждане на обучителни методи и програми, основани на практиката, за повишаване знанията, уменията и компетенциите на заети лица“ се определят на база еднократна сума, съгласно чл. 67 (1), т. в от Регламент 1303/2013, изчислена въз основа на проектобюджет - Приложение IX от документите за попълване -  страници (sheet) “Проектобюджет“ и попълнени от кандидата „План-сметки“ за тези дейности..  
При изготвянето на проектобюджета, остойностяването на дейността се формира на базата на направено предложение от кандидата, подкрепено със съответната аргументация, извършена проверка от оценителната комисия и проведено договаряне. 
Проектобюджетът се използва, за да се изчислят всички допустими разходи за всеки бенефициент индивидуално, чрез договаряне с оценителната комисия. 
Проектобюджетът на кандидата се формира от план-сметките (част от приложение IX) на планираните дейности в проектното предложение. В план-сметките се посочват всички присъщи разходи за всяка една дейност, която ще осъществява кандидатът. Всеки един разход, заложен в план-сметките на етап кандидатстване, трябва да бъде доказан със съответните насрещни документи (за всеки един разход, посочен в „план-сметка“ се представя релевантен документ, доказващ предложената сума (напр. ако в разхода за „Въвеждане на интерактивни методи за обучение“ са включени разходи за възнаграждения на експерти, материали и консумативи, нематериални активи и др., се представят оферти, разпечатки от интернет и др. документи, доказващи, че заложеният разход е по пазарни цени, както и, че е съобразен с Методологията за регламентиране на възнагражденията по ОП РЧР 2014-2020 – за възнагражденията на експертите). По време на оценката на проектното предложение оценителната комисия може да изисква допълнителна информация.
Всеки вид разход в проектобюджета се залага на отделен ред като общ разход, кореспондиращ на план-сметката за съответната дейност.
Проектобюджетите ще бъдат одобрявани от оценителната комисия. В случай на необходимост, предвидените дейности и количества, посочените разходи за тяхното осъществяване и резултати/крайните продукти, които ще се постигнат, ще се договарят присъствено, като се изготвят протоколи от тези срещи. С одобряването на проектобюджета се одобряват/договарят и резултатите/крайните продукти, които ще се постигнат с изпълнението на дейностите (в дадения пример резултатът ще е въведени интерактивни методи за обучение). Заложените резултати и цели по проекта следва да бъдат ясно дефинирани. 
ПРЕДВИДЕНИТЕ ДЕЙНОСТИ, ДОГОВОРЕНАТА ЕДНОКРАТНА СУМА И ЗАЛОЖЕНИТЕ РЕЗУЛТАТИ СТАВАТ ЧАСТ ОТ АДМИНИСТРАТИВНИЯ ДОГОВОР И НЕ ПОДЛЕЖАТ НА ПРОМЯНА В ПЕРИОДА НА ИЗПЪЛНЕНИЕ НА ПРОЕКТА.
След изпълнението на предвидените дейности, кандидатите предявяват искане за плащане с доказателства за постигнатите резултати, заложени в сключения административен договор без да представят отново разходооправдателни документи. Плащането към бенефициента е на база постигнат резултат и представени доказателства за това. Управляващият орган извършва плащания към бенефициентите на приключена изцяло дейност и постигнати резултати/краен продукт от изпълнението й.
Безвъзмездните средства се изплащат, ако предварително установените договорености по отношение на дейностите и резултатите са изпълнени. Ако договорените резултати не се изпълнят или се изпълнят частично, допустимите разходи за съответната дейност са равни на 0.00 лв. и безвъзмездна финансова помощ не се изплаща, независимо от постигнатото частично изпълнение (ако има такова).
Приложеният образец на проектобюджет с отделни план-сметки може да се коригира и допълва в зависимост от предвидените дейности и видовете разходи, необходими за изпълнението им. 
Непреките разходи, които са в размер на точно 10 % от преките допустими разходи ще се добавят към одобрения проектобюджет в отделен бюджетен ред.
3. Непреките разходи се определят чрез прилагане на единна ставка, определена чрез прилагане на процент към една или няколко определени категории разходи, съгласно чл. 67 (1), точка г., чл. 67 (5), точка а, (i) и (ii) и чл. 68 буква (а) от Регламент 1303/2013.Непреките разходи, които са в размер на точно 10 % от преките допустими разходи, определени на база стандартна таблица на разходите за единица продукт.
При попълване на бюджета, кандидатът трябва да посочи в секция 5 „Бюджет“ от Формуляра за кандидатстване общата стойност на допустимите разходи ЕДИНСТВЕНО в бюджетен ред 1./1.1., чиято стойност реферира с общата стойност на проектното предложение, съгласно приложение IX „БЮДЖЕТ“, страница (sheet) „Бюджет Вариант I” или „Бюджет Вариант II ”.  Не е допустимо да се добавят нови видове разходи, различни от посочените. На етап оценка, оценителната комисия служебно ще заложи допустимите разходи по планираните дейности от кандидата по съответните бюджетни редове в ИСУН 2020 – приложимо и за двата варианта на отчитане на разходите.
Всички разходи се попълват в съответните редове с ДДС за бюджетните пера, в случаите, когато същият е невъзстановим по смисъла на Указания на министъра на финансите № НФ-3/23.12.2016 г. относно третирането на данък върху добавена стойност като допустим разход при изпълнение на проекти по оперативните програми, съфинансирани от Европейския фонд за регионално развитие (ЕФРР), Европейски социален фонд (ЕСФ), Кохезионния фонд (КФ) и Европейския фонд за морско дело и рибарство (ЕФМР) на ЕС, за програмен период 2014-2020.
Финансова информация – източници на финансиране (секция 6 от Формуляра)
В секция 6. Финансова информация – източници на финансиране от Формуляра за кандидатстване, в полето „Искано финансиране (Безвъзмездна финансова помощ) системата автоматично прехвърля общата сума на бюджета от секция 5. Бюджет.
Кандидатът следва да попълни следните полета от таблицата:
· Искано финансиране (Безвъзмездна финансова помощ) в т.ч. кръстосано финансиране - Ако не е предвидено кръстосано финансиране, полето не се попълва - НЕПРИЛОЖИМО.
· Съфинансиране от бенефициента/партньорите (средства от бюджетни предприятия) – в случай, че е предвиден, собствен принос в бюджета на проекта. Ако не е предвиден собствен принос, полето не се попълва.
· Съфинансиране от бенефициента/партньорите (средства от бенефициенти, които не са бюджетни предприятия) – в случай, че е предвиден, собствен принос в бюджета на проекта. Ако не е предвиден собствен принос, полето не се попълва.
Останалите полета в секция 6. Финансова информация – източници на финансиране са неприложими по настоящата процедура! 
Попълването и на двете части от Формуляра за кандидатстване, отнасящи се до бюджета на проекта (секция 5. Бюджет и секция 6. Финансова информация – източници на финансиране) е задължително!
В Бюджета не се допуска наличието на разходи, които не са обосновани и обвързани с конкретна дейност от проектното предложение.
Всички разходи, с изключение на непреките разходи, обхванати в бюджета на проекта, следва да кореспондират с описанието на дейностите във формуляра за кандидатстване. Дейностите следва да набелязват цели, които са конкретни, измерими, постижими, актуални и планирани със срокове. 
Планираните в бюджета стойности следва да кореспондират с описанието на дейностите по проекта и етапите за тяхното изпълнение, като ресурсите за осъществяване на дейностите, следва да бъдат планирани в подходящо количество и качество и при най-добра цена и посочени в описанието на съответната дейност. 
При планирането на разходите в бюджета следва да се спазва оптималното съотношение между използваните ресурси за осъществяването на набелязаните конкретни цели и постигането на планираните резултати.


[bookmark: _Toc445385594][bookmark: _Toc487704517]14.3. Допустими разходи
	Допустими разходи по правилата на ЕСФ, съгласно разпоредбите на ЗУСЕСИФ и действащите подзаконови нормативни актове на Министерския съвет, които не противоречат на Закона (ПМС № 189/28.07.2016 г.).
 Кандидатите попълват на етап подаване на проектно предложение само бюджетен ред 1./1.1. Всички останали бюджетни редове се попълват служебно от оценителната комисия, съгласно одобрените допустими разходи в Приложение IX “БЮДЖЕТ”. Приложимо и за двата варианта на отчитане на разходите.
I. РАЗХОДИ ЗА УСЛУГИ
1/1.1 Общо разходи – ПОПЪЛВА СЕ ОТ КАНДИДАТА НА ЕТАП ПОДАВАНЕ НА ПРОЕКТНОТО ПРЕДЛОЖЕНИЕ. 
ВАРИАНТ I
2. Разходи за възнаграждения
2.1. Разходи за трудови възнаграждения по реда на Кодекса на труда и възнаграждения, определени по реда на ЗДСл, вкл. осигурителните вноски, начислени за сметка на работодателя на лицата,  ангажирани пряко с изпълнението на дейност 3 – тук следва да се включат брутните възнаграждения и осигурително вноски, начислени за сметка на работодателя върху договореното възнаграждение, както и доплащания по приложимото национално законодателство.
Планирането и отчитането на разходите за възнаграждения по бюджетно перо 2.1 следва да се спазват разпоредбите на Методологията за регламентиране на възнагражденията по ОП РЧР 2014 – 2020.
3. Разходи за командировки
3.1. Разходи за командировки (пътни, дневни и квартирни) на лицата, получаващи възнаграждения по т.2.1.
Планирането на средства по това бюджетно перо следва да бъде надлежно обосновано и описано в дейностите по проекта. 
Разходите за командировки са допустими съгласно Наредбата за командировките в страната и в съответствие с утвърдените нормативи в организацията - бенефициент, както и при избор на най-икономичен маршрут и превозно средство. 
4. Разходи за обучения
4.1. Разходи за провеждане на обучение за придобиване на професионална квалификация и/или за придобиване на професионална квалификация за част от професия - тук следва да се включат разходите за обучения на лицата от целевата група за придобиване или повишаване на професионална квалификация. 
Продължителността на обученията и максималната стойност за едно обучение за едно лице, спрямо степента на професионална квалификация, са както следва: 
-по първа квалификационна степен – мин. 300 учебни часа – 600 лв.;
-по втора квалификационна степен - мин. 660 учебни часа – 1 200 лв.;
-по трета квалификационна степен - мин. 960 учебни часа – 1 800 лв.;
-част от професия по първа квалификационна степен - мин. 200 учебни часа – 400 лв.; 
-част от професия по втора квалификационна степен - мин. 300 учебни часа – 600 лв.; 
-част от професия по трета квалификационна степен - мин. 600 учебни часа – 1125 лв. 
4.2. Разходи за провеждане на обучение по ключови компетентности - минимална продължителност на обученията и максимална цена на обучението за едно лице:
-по ключова компетентност 1 – мин. 16 учебни часа – 70 лв.;
-по ключова компетентност 2 – мин. 300 учебни часа за три нива на обучение – 700 лв. за трите нива;
-по ключова компетентност 3  - мин. 30 учебни часа – 140 лв.;
-по ключова компетентност 4 - мин. 45 учебни часа – 250 лв.;
-по ключови компетентности 5 и 6   - мин. 30 учебни часа – 140 лв.
В стойността на обученията (б. р. 4.1 и 4.2) следва да се включат всички допустими разходи във връзка с обучението, които са: разходи за оригинални учебни материали, консумативи, застраховки при обучение за професионална квалификация, издаване на документи за завършено обучение, възнаграждение на преподаватели, осигуровки, наем на материално-техническа база, както и всички административни, режийни и други разходи, включително разходи за осъществяване на дейността на доставчика на обучение, свързана с предоставянето на обучението.
В случай че кандидатът заложи стойности, различни от посочените (цена и продължителност), оценителната комисия служебно ще извърши съответната корекция.
Разходите по бюджетни пера 4.1 и 4.2 се определят и верифицират  на база стандартна таблица на разходите за единица продукт, съгласно чл.67, (1), т. б от Регламент 1303/2013.
5. Разходи за други услуги
5.1 Разходи, произтичащи от договори за изработка/услуга или договори за поръчка по  реда на ЗЗД, неквалифицирани другаде.
В случаите, в които планираните разходи в бюджетен ред т 5.1 се предвижда да бъдат възложени на физически лица и са под праговете за провеждане на процедури, определени в Закона за обществените поръчки и ПМС 160/01.07.2016г., възнаграждението следва да бъде заложено при спазване на разпоредбите на Методологията за регламентиране на възнагражденията по ОП РЧР 2014 – 2020, като се спазват размерите на почасовото заплащане в сферите на съответните услуги, съгласно Методологията за регламентиране на възнагражденията по ОП РЧР 2014-2020. Това не ограничава на етап изпълнение, планираните по този начин разходи, да бъдат възложени и на юридически лица при определените в бюджета стойности.
ІI. РАЗХОДИ ЗА МАТЕРИАЛИ
7. Разходи за материали и консумативи
7.1. Разходи за материали и консумативи, необходими за осъществяване на Дейност 3 - разходи за материали и консумативи следва да са пряко свързани с финансираните дейности и необходими за постигане на поставените цели, както и подробно описани и обосновани в дейностите по проектното предложение.
ІII. РАЗХОДИ ЗА МАТЕРИАЛНИ АКТИВИ
8. Разходи за материални активи.
8.1. Разходи за закупуване на материални активи, необходими за осъществяването на Дейност  3   не могат да бъдат повече от 20 % от преките допустими разходи по проекта. Разходите следва да са пряко свързани с финансираната дейност и необходими за постигане на поставените цели, както и подробно описани и обосновани в дейността по проектното предложение.
IV. РАЗХОДИ ЗА НЕМАТЕРИАЛНИ АКТИВИ
9. Разходи за нематериални активи.
9.1. Разходи за нематериални активи, необходими за осъществяването на Дейност 3 - следва да са пряко свързани с финансираната дейност и необходими за постигане на поставените цели, както и подробно описани и обосновани в дейността по проектното предложение.
V. ЕДИННА СТАВКА

10/10.1 Непреки разходи - тези разходи са в размер точно на 10 % от преките допустими разходи по проекта. Непреките разходи се определят чрез прилагане на единна ставка, определена чрез прилагане на процент към една или няколко определени категории разходи, съгласно чл. 67 (1), точка г., чл. 67 (5), точка а, (i) и (ii) и чл. 68  буква (а) от Регламент 1303/2013. 


ВАРИАНТ II
I. РАЗХОДИ ЗА УСЛУГИ
4. Разходи за обучения
4.1. Разходи за провеждане на обучение за придобиване на професионална квалификация и/или за придобиване на професионална квалификация за част от професия - тук следва да се включат разходите за обучения на лицата от целевата група за придобиване или повишаване на професионална квалификация. 
Продължителността на обученията и максималната стойност за едно обучение за едно лице, спрямо степента на професионална квалификация, са както следва: 
-по първа квалификационна степен – мин. 300 учебни часа – 600 лв.;
-по втора квалификационна степен - мин. 660 учебни часа – 1 200 лв.;
-по трета квалификационна степен - мин. 960 учебни часа – 1 800 лв.;
-част от професия по първа квалификационна степен - мин. 200 учебни часа – 400 лв.; 
-част от професия по втора квалификационна степен - мин. 300 учебни часа – 600 лв.; 
-част от професия по трета квалификационна степен - мин. 600 учебни часа – 1125 лв. 
4.2. Разходи за провеждане на обучение по ключови компетентности - КК 1 – Общуване на роден език; КК 2 – Общуване на чужди езици; КК 3 -  Математическа компетентност и основни знания в областта на природните науки и технологиите; КК 4 – Дигитална компетентност; КК 5 – Умение за учене; КК 6 – Обществени и граждански компетентности. 
Минимална продължителност на обученията и максимална цена на обучението за едно лице:
-по ключова компетентност 1 – мин. 16 учебни часа – 70 лв.;
-по ключова компетентност 2 – мин. 300 учебни часа за три нива на обучение – 700 лв. за трите нива;
-по ключова компетентност 3  - мин. 30 учебни часа – 140 лв.;
-по ключова компетентност 4 - мин. 45 учебни часа – 250 лв.;
-по ключови компетентности 5 и 6   - мин. 30 учебни часа – 140 лв.
 
В стойността на обученията (по редове 4.1. и 4.2) следва да се включат всички допустими разходи във връзка с обучението, които са: разходи за оригинални учебни материали, консумативи, застраховки при обучение за професионална квалификация, издаване на документи за завършено обучение, възнаграждение на преподаватели, осигуровки, наем на материално-техническа база, както и всички административни, режийни и други разходи, включително разходи за осъществяване на дейността на доставчика на обучение, свързана с предоставянето на обучението.

Разходите по бюджетни пера 4.1 и 4.2 се определят и верифицират  на база стандартна таблица на разходите за единица продукт, съгласно чл.67, (1), т. б от Регламент 1303/2013.

В случай че кандидатът заложи стойности, различни от посочените (цена и продължителност), оценителната комисия служебно ще извърши съответната корекция.

6/6.1 ПРОЕКТОБЮДЖЕТ  - тук се залага обща стойност на разходите, за които се прилага опростено отчитане на разходите чрез определяне на еднократни суми за отделните разходи, съгласно чл. 67, (1), т. в  от Регламент 1303/2013, изчислен на база проектобюджет.  
В проектобюджета се включват всички необходимите разходи за изпълнение на дейност „3. Осигуряване на достъп до иновативни форми за учене през целия живот, разработването и внедряване на системи за обучение и въвеждане на обучителни методи и програми, основани на практиката, за повишаване знанията, уменията и компетенциите на заети лица“.
Разходите по отделните бюджетни редове ще бъдат служебно отразени след одобряване на проектобюджета от оценителната комисия.
Приложеният образец на проектобюджет (част от Приложение IX Бюджет) с отделни план-сметки може да се коригира и допълва в зависимост от предвидените дейности и видовете разходи, необходими за изпълнението им. 
Залагат се само допустимите разходи по схемата, като се обединяват /ако е приложимо/ спрямо типа разход и/или услуга, заложени в описанието на дейностите. Допустими разходи по схемата са разходи за възнаграждения на експерти, съгласно Методологията за регламентиране на възнагражденията по ОП РЧР 2014-2020, командировки, съгласно Наредбата за командировките в страната, материали и консумативи, материални и нематериални активи и др. разходи, произтичащи от договори за изработка/услуга по ЗЗД.
Всеки един разход следва да се аргументира в описанието на дейностите по проекта  и да се докаже със съответните насрещни документи.
Всеки ред в проектобюджета трябва да е обвързан с конкретни резултати/краен продукт, които да са измерими, доказуеми и съответстващи на заложените дейности.
Непреките разходи, които са в размер на точно 10 % от преките допустими разходи ще се добавят към одобрения проектобюджет в отделен бюджетен ред. 
V. ЕДИННА СТАВКА
10/10.1 Непреки разходи - тези разходи са в размер точно на 10 % от преките допустими разходи по проекта, определени на база стандартната таблица на разходите за единица продукт..
Непреките разходи са в размер на точно 10 % от допустимите преки разходи по проекта (без разходите, заложени в б.р. 6.1.). Непреките разходи се определят чрез прилагане на единна ставка, определена чрез прилагане на процент към една или няколко определени категории разходи, съгласно чл. 67 (1), точка г., чл. 67 (5), точка а, (i) и (ii) и чл. 68 буква (а) от Регламент 1303/2013. 
.„Непреки разходи“ са разходите, които са свързани с изпълнението на дейности, предвидени в проекта, които не допринасят пряко за постигането на неговите цели и резултати, но са необходими за неговото цялостно администриране, управление, оценка и добро финансово изпълнение. Непреки разходи са разходите, свързани с възнагражденията на персонала по администриране на проекта - ръководител на проект, технически сътрудник, счетоводител и друг експертен или технически персонал, както и административните разходи, свързани с управлението на проекта (режийни разходи, разходи за командировки на екипа, разходи за информация и комуникация и др.).


[bookmark: _Toc445385595][bookmark: _Toc487704518]14.4. Недопустими разходи
	· разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на Общността или от друга донорска програма; 
· глоби, финансови санкции и разходи за разрешаване на спорове; 
· комисионите и загубите от курсови разлики при обмяна на чужда валута, с изключение на случаите на предоставянето на финансова подкрепа чрез финансови инструменти;
· възстановим данък върху добавената стойност;
· закупуване на дълготрайни материални активи - втора употреба;
· разходите за гаранции, осигурени от банка или от друга финансова институция, с изключение на разходите по финансови инструменти; 
· лихви по дългове, с изключение на свързани с безвъзмездна финансова помощ, предоставени под формата на лихвени субсидии или субсидии за гаранционни такси; 
· субсидиране на лихва по одобрени схеми за държавни помощи и разноските за финансови транзакции;
· разходи за закупуване на инфраструктура, земя и недвижимо имущество;
· разходи за консултантски услуги, свързани с подготовката и/или попълването на документите за кандидатстване за финансова подкрепа;
· разходи за стипендии на обучаемите лица;
· разходи за строително – монтажни работи
· разход за придобиване на транспортни средства

На основание чл. 57, ал. 2 от ЗУСЕСИФ не са допустими разходи за проекти или дейности, които са физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него.


[bookmark: _Toc445385596][bookmark: _Toc487704519]15. Допустими целеви групи (ако е приложимо):
	[bookmark: _Toc445385345][bookmark: _Toc445385599][bookmark: _Toc487704522]Допустими целеви групи по настоящата процедура са заети лица в микро, малки и  средни предприятия, самостоятелно заети и наети лица, както следва:
· Заети лица, в това число наети и самонаети,  на възраст над 54 г.;
· Заети лица, в това число наети и самонаети, със средно и по-ниско образование;

За целите на настоящата процедура се приема: 
1. Целевата група на дейностите в проектните предложения следва да е съставена единствено от горе изброените групи. 
2. Лица, наети на граждански договор няма да се считат за заети лица в предприятията кандидат/партньор/и.
3. Заетите лица включват наетите и самонаетите лица на 15 и повече навършени години.
4. Наети лица – това са лицата, работещи при работодател, за която работа получават възнаграждение под формата на работна заплата. В групата на наетите лица се включват лица, работещи по трудово правоотношение. 
5. Самонаети лица – това са лицата, ангажирани със самостоятелен бизнес или свободна (частна) практика.
Не се допуска дублиране на финансиране на една и съща целева група от различни източници за една и съща дейност.
В проектното предложение е необходимо кандидатът да посочи конкретна/и целева/и група/и, към която/ които ще бъдат насочени дейностите в проектното предложение. Необходимо е да се направи анализ на техните нужди и проблеми, както и към решаването, на кои от тях е насочен проектът. Целевата група, включена в проектното предложение, трябва да бъде описана с нейните конкретни характеристики (възраст, образование и др.) съгласно Условията за кандидатстване и количествено определена – колко представители от целевата група ще бъдат включени. 
В случай, че се установи, че дадено лице вече е завършило предвиденото по настоящата процедура обучение по друг проект и/или програма, финансирани по ОП РЧР, държавния бюджет или от какъвто и да било друг публичен източник (това изискване не важи в случаите когато обучението е надграждащо като например следващо ниво на езиково обучение по отношение на завършеното), работодателят ще трябва да замени лицето. При замяна на лицето, трябва да бъдат спазени изискванията, свързани с целевата група.


[bookmark: _Toc445385601][bookmark: _Toc487704524]16. Приложим режим на минимални/държавни помощи (ако е приложимо):
	Процедурата се изпълнява в съответствие с правилата за минимална помощ (правилото de minimis) по смисъла на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз (ДФЕС) към помощта de minimis, публикуван в Официален вестник на ЕС L 352 от 24.12.2013г.
„Минимална помощ” е помощта, която не нарушава и не застрашава конкуренцията или има незначително въздействие върху нея поради своя минимален размер, както е дефинирана в действащия регламент на ЕС, относно прилагането на чл.107 и 108 от Договора за функционирането на ЕС по отношение на минималната помощ.
„Икономическата дейност” се изразява в предлагането на стоки и/или услуги на съществуващ конкурентен пазар. 
Предвидените за финансиране дейностите по процедурата са с икономически характер и е налице съществуващ пазар за тях. Следователно всички разходи на кандидата/партньора/ите - свързани с изпълнението на дейностите по проектното предложение, са с икономически характер и ще се считат за минимална помощ. В тази връзка целият размер на безвъзмездната финансова помощ е минимална помощ за кандидата/партньор/ите.
При подготовката на проектно предложение по настоящата процедура трябва да имате предвид, че за минимална помощ ще се счита целият размер на средствата от безвъзмездната финансова помощ, разходвани от кандидата и партньора/партньорите  при изпълнението на дейностите. Всички разходи представляващи безвъзмездна финансова помощ ще се начисляват като минимална помощ на кандидат/партньор – работодател пропорционално спрямо броя на заетите лица включени в обучения при съответният работодател. 
Размерът на отпуснатата минимална помощ по настоящата процедура ще бъде записан в договора за предоставяне на безвъзмездна финансова помощ и ще бъде въведен в Регистъра за минимални и държавни помощи от администратора на помощта (Управляващият орган на ОПРЧР). 
Разходите за организация и управление на проекта (в това число и разходи за информация и комуникация) ще се начисляват като минимална помощ на кандидата по проекта (ако е приложимо).
С цел разпределяне на размера на минималната помощ, за която се кандидатства по настоящия проект в т. 5 от Договора за предоставяне на безвъзмездна финансова помощ се посочва и разпределението на минималната помощ между кандидата и партньора/ите (в случаите, в които е предвидено да има партньор/и по проекта).
ВАЖНО!!!
Максималният размер на помощта по режим de minimis, за която се кандидатства заедно с другите получени минимални помощи за едно и също предприятие за период от три бюджетни години[footnoteRef:7] не може да надхвърля левовата равностойност на 200 000 евро (391 166 лв.)  и съответно левовата равностойност на 100 000 евро (195 583 лв.) за едно и също предприятие, което осъществява автомобилни товарни превози за чужда сметка.  [7:  Под три бюджетни години следва да се разбира двете предходни и текущата бюджетна година.] 

Тази помощ de minimis не се използва за придобиването на товарни автомобили за сухопътен транспорт.  
Когато едно и също предприятие изпълнява автомобилни товарни превози за чужда сметка или срещу възнаграждение, както и други дейности, за които се прилага таванът от 200 000 евро, таванът от 200 000 евро по тази процедура ще се прилага за едно и също предприятие, което следва да води аналитична система за счетоводна отчетност за всяка дейност като разграничава приходите, разходите, свързани с всяка дейност, което гарантира, че помощите за дейността по автомобилни товарни превози не надвишава левовата равностойност на 100 000 евро и че помощите  de minimis не се използват за придобиване на товарни автомобили.
Размерът на предоставените минимални помощи се определя като сбор[footnoteRef:8] от помощта, за която се кандидатства и получената минимална помощ на територията на Република България от: [8:  При проверка на натрупването до таваните 100 000/200 000 евро се взема предвид всяка предоставена минимална помощ, независимо от формата, целта и източника на финансиране.] 

1.	 предприятието кандидат/партньор;
2.	 предприятията, с които кандидата/партньора образува „едно и също предприятие“ по смисъла на чл. 2, пар. 2 на Регламент (ЕС) № 1407/2013;
3. всички предприятия, които са се влели, слели с или са придобити от някое от предприятията,  образуващи „едно и също предприятие“ с кандидата/партньора съгласно чл. 3, пар. 8 на Регламент (ЕС) № 1407/2013;
4.	 предприятията, образуващи „едно и също предприятие“ с кандидата/партньора, които са се възползвали от минимална помощ, получена преди разделяне или отделяне, съгласно чл. 3, пар. 9 от Регламент (ЕС) № 1407/2013.
„Предприятие“ по смисъла на правилата за държавните/минималните помощи, е всеки субект, упражняващ стопанска дейност, независимо от правния му статут и начина, по който той се финансира. 
За проверка на горните обстоятелства МИГ -  Гоце Делчев - Гърмен - Хаджидимово изисква данните за получени минимални помощи да бъдат надлежно посочени от кандидатите в Декларация за минимални помощи, попълнена по образец, част от Условията за кандидатстване. Декларацията за минимални помощи се представя от кандидатите на етап кандидатстване и преди сключване на Административния договор за безвъзмездна финансова помощ. 
По смисъла на Регламент (ЕС) № 1407/2013 „едно и също предприятие“ означава всички предприятия, които поддържат помежду си поне един вид от следните взаимоотношения: 
а) дадено предприятие притежава мнозинството от гласовете на акционерите или съдружниците в друго предприятие; 
б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие; 
в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт; 
г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.
Предприятия, поддържащи едно от взаимоотношенията, посочени в букви а) - г) по-горе, посредством едно или няколко други предприятия, също се разглеждат като едно и също предприятие.
Предприятия, които поддържат едно от тези взаимоотношения посредством физическо лице или група от действащи съвместно физически лица, също се считат за свързани предприятия. В този случай физическо лице се приравнява на предприятие по смисъла на Регламент (ЕС) № 1407/2013, само ако извършва икономическа дейност под някаква форма, т.е. е едноличен търговец и/или упражнява свободна професия и/или участва в управлението и контрола върху дейността на някое от предприятията.
Във връзка с извършване на  проверката по същество на обстоятелствата по чл.2, ал.2 на Регламент (ЕС) 1407/2013 („едно и също предприятие“), Управляващият орган може да изиска от Кандидата някои от следните документи (за кандидата, партньора/ите и всички свързани с тях предприятие), отразяващи разпределението на капитала:
· Книга за акционерите – приложимо за акционерните дружества с поименни акции;
· Актуална справка за разпределението на капитала на дружеството – приложимо за акционерните дружества;
· Дружествен договор – приложимо за дружествата с ограничена отговорност, едноличните дружества с ограничена отговорност, едноличните дружества с ограничена отговорност (учредителен акт), събирателните дружества и командитните дружества;
· Книга за акционерите и устав – приложимо за командитните дружества с акции;
· Устав – приложимо за кооперациите.
           Посочените изискуеми документи се представят като копие, заверено от кандидата, в случай че не са оповестени в Търговския регистър и РЮЛНЦ. В случай, че посочените документи са оповестени в Търговския регистър и РЮЛНЦ, същите ще се проверяват от експерти на УО или от избраната организация по реда на ЗОП по служебен път, съгласно чл.23, ал.4 от Закона за търговския регистър и РЮЛНЦ.
Кандидати и/или партньори са недопустими да получат минимална помощ[footnoteRef:9], ако попадат в забранителните режими на помощ в съответствие с Регламент (ЕС) № 1407/2013, а именно: [9:  При оценка на допустимостта на кандидата, дейността и изпълнението на условията за предоставяне на минимална помощ се вземат предвид дефинициите по чл. 2, пар. 1 от Регламента.] 

а) помощите, предоставяни на предприятия, които извършват дейност в сектора на рибарството и аквакултурите, обхванати от Регламент (ЕС) № 1379/2013 на Европейския парламент и на Съвета от 11 декември 2013г. относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 на Съвета и за отмяна на Регламент (ЕО) № 104/2000 на Съвета (ОВ L 354 от 28.12.2013 г.);
б) помощите, предоставяни на предприятия, които извършват дейност в областта на първичното производство на селскостопански продукти („селскостопански продукти“ са продукти, изброени в приложение I към Договора (ДФЕС), с изключение на продуктите на рибарството и аквакултурите, включени в приложното поле на Регламент (ЕС) № 1379/2013).
При оценка изпълнението на условията за предоставяне на минимална помощ се вземат предвид дефинициите по чл. 2, пар. 1 от Регламента.[footnoteRef:10] [10:  - „Преработка на селскостопански продукти“ е всяка операция, извършена спрямо селскостопански продукт, от която се получава също селскостопански продукт, с изключение на дейностите, осъществявани на място в земеделското стопанство, необходими за приготвянето на животински или растителен продукт за първата му продажба;
- „Търговия със селскостопански продукти“ е притежаване или излагане с цел продажба, предлагане за продажба, доставяне или изобщо пускане на пазара по какъвто и да е друг начин, с изключение на първата продажба от първичния производител на прекупвач или преработвател, както и всяка дейност по подготвяне на продукта за такава първа продажба; продажбата от първичен производител на крайни потребители се счита за търговия, ако се осъществява в самостоятелни помещения,  предвидени за тази цел.] 

По процедурата не се предоставят помощ на кандидат/партньор/и, когато отпускането й води до нарушаване на разпоредбите на Регламент (ЕС) № 1407/2014 г., включително на чл. 1, пар. 1 букви в), г) и д) от Регламента. 
ВАЖНО:
Когато дадено предприятие упражнява дейност в секторите, посочени по-горе в букви а) или б) , както и в един или повече от секторите или дейностите, попадащи в допустимите сектори, съгласно Регламент (ЕС) № 1407/2013 г., то предприятието може да получи помощ само за допустимите по регламента сектори, при условие че получателят на помощта гарантира посредством подходящи средства, като например разделение на дейностите или разграничаване на разходите, че дейностите в изключените сектори (букви а и б) не се ползват от помощ de minimis, предоставена съгласно Регламент (ЕС) № 1407/2013 г.
Помощите, които се предоставят на няколко части (т.е. когато кандидатът предвижда да ползва авансово и/или междинно/и плащане/ия), се сконтират към техния размер към момента на предоставяне. Допустимите разходи се сконтират до тяхната стойност към момента на предоставяне на помощта[footnoteRef:11]. Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 3, ал. 6 от Регламент (ЕС) № 1407/2013 на Комисията от 18 декември 2013 г.  [11:  При оценка на допустимостта на кандидата, дейността и изпълнението на условията за предоставяне на минимална помощ се ввземат предвид дефинициите по чл.2, пар.1 от Регламента.
] 

Сконтирането ще се извършва от Управляващия орган преди всяко плащане с оглед гарантиране, че предоставената безвъзмездна финансова помощ е съобразена с праговете и интензитетите за съответния вид помощ, установени в Регламент (ЕС) № 1407/2013 на Комисията. 
Администраторът на помощта /УО на ОПРЧР/,  предоставя помощ de minimis по настоящата  процедура по Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз (ДФЕС) към помощта de minimis, публикуван в Официален вестник на ЕС L 352 от 24.12.2013г. на дадено предприятие, като го уведомява писмено за предвиждания размер на помощта, изразен като брутен еквивалент на безвъзмездна помощ, и за нейния характер на помощ de minimis, като изрично се позовава на  Регламент 1407/2013 г.  
В Република България се поддържа информационна система „Регистър на минималните помощи” - htttp://minimis.minfin.bg,  съдържащ пълна информация за всички помощи de minimis, отпуснати от всеки един орган в тази държава членка, като администраторите на помощ имат ангажимент да предоставят информация за предоставените минимални помощи.
При определяне на допустимостта съгласно посочения критерий за натрупване на етап преди сключване на договор с кандидатите, се прави проверка на информацията, вписана в информационна система „Регистър на минималните помощи -  htttp://minimis.minfin.bg”, по отношение на кандидата и партньора/ите. Допълнително, преди всяко плащане се извършва съпоставка на данните в информационна система „Регистър на минималните помощи” - htttp://minimis.minfin.bg и декларациите за минимални помощи, предоставени от кандидатите/партньорите по отношение на минимални помощи.
ВАЖНО! За да удостоверят, че осъществяват икономическата си дейност в допустимите сектори, кандидатите декларират кодовете на основната и допълнителната си икономическа дейност в Декларацията за минимални и държавни помощи и във т. 2 от Формуляра за кандидатстване. 
Помощта de minimis, предоставена съгласно Регламент (ЕС) № 1407/2013, може да се натрупва с минимална помощ, предоставена съгласно Регламент (ЕС) № 1408/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор (ОВ L 352 от 24.12.2013 г.) и Регламент (ЕС) № 717/2014 на Комисията от 27 юни 2014 година относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190 от 28.06.2014 г.) до съответния размер, определен в чл. 3, ал. 2 на Регламента, като натрупването на минималните помощи е по вид дейности до съответния праг за конкретния вид дейност. В случаите на предприятия, които са в обхвата на Регламент (ЕС) 360/2012 на Комисията от 25 април 2011 г. относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи услуги от общ икономически интерес (ОВ L 114 от 26.04.2012 г.) приложимият праг за натрупване на минималната помощ е до левовата равностойност на 500 000 евро.
Помощта de minimis не се кумулира с държавна помощ, отпусната за същите допустими разходи или с държавна помощ за същата мярка за финансиране на риска, ако чрез това кумулиране може да се надвиши най-високият приложим интензитет на помощта или размер на помощта, определен в конкретните обстоятелства за всеки отделен случай с регламент за групово освобождаване или с решение, приети от Комисията. Помощ de minimis, която не е предоставена за конкретни допустими разходи или не може да бъде свързана с такива, може да се кумулира с друга държавна помощ, предоставена съгласно регламент за групово освобождаване или с решение, приети от Комисията.
Данните за получените предходни минимални помощи следва да бъдат надлежно посочени от кандидатите/партньорите в Декларация за получените минимални и държавни помощи (Приложение ІІІ към Условията за кандидатстване). Декларацията за минимални помощи се представя от кандидатите/партньорите на етап кандидатстване и впоследствие, в случай на одобрение на проектното предложение – преди сключване на договора за безвъзмездна финансова помощ. 
Към момента на оценка проверка за допустимост по отношение Регламент (ЕС) № 1407/2013 ще се извършва на база посочените данни в Декларация за получените минимални и държавни помощи.
В съответствие с изискването за ненадвишаване на прага, определен в член 3, параграф 2, оценителната комисия ще извършва служебна корекция в размера на БФП на всички предложени за финансиране проектни предложения на етап техническа и финансова оценка, така че да не възникне нарушаване на праговете по регламента.
ВАЖНО: Преди сключване на договор, Управляващият орган на ОПРЧР ще извършва проверка по същество на декларираната от одобрените кандидати/партньори  помощ в режим de minimis, както и на декларираните кодове на икономическа дейност. В случай че бъде установена погрешно декларирана сума, която надвишава съответния таван, определен в чл. 3 на Регламент (ЕС) № 1407/2013 или се установи, че кандидати и партньори попадат в забранителния режим, ще бъде издадено Решение за отказ за предоставяне на безвъзмездна финансова помощ за съответния кандидат. Проверката се осъществява посредством съпоставяне на цялата информация за получените минимални помощи, с която Управляващият орган разполага, вкл. и проверка в Регистъра на минималните помощи, поддържан от министъра на финансите. По отношение кодовете на икономическа дейност на предприятието се извършва служебна проверка чрез НСИ.
Таваните, посочени в чл. 3,  параграф 2 на Регламент (ЕС) № 1407/2013, се прилагат независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза. Периодът от три бюджетни години се определя за текущата година и предходните две.
За целите на таваните, посочени в чл.3, параграф 2 на Регламент (ЕС) № 1407/2013, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси.
МИГ - Гоце Делчев – Гърмен - Хаджидимово и Управляващият орган на ОПРЧР не носят отговорност за погрешно декларирана сума на получена минимална помощ, довела до отказ от сключване на договор.
Помощта de minimis се смята за отпусната от момента на подписване на договора за предоставяне на безвъзмездна финансова помощ между Управляващия орган, МИГ и бенефициента, независимо от датата на нейното изплащане на предприятието.
Следва да се има предвид, че не се разрешава предоставянето на нова минимална помощ на предприятие, което не е изпълнило решение на Европейската комисия и не е възстановило неправомерно получена държавна помощ[footnoteRef:12]. [12:  Ограничението се прилага по настоящата процедура. ] 


При неспазване на изискванията на Регламент (ЕС) № 1407/2013, предприятието възстановява, пълния размер на предоставените средства по настоящата процедура, със законната лихва от момента на получаването до окончателното им изплащане. Възстановяването на неправомерно получена минимална помощ се извършва по реда на чл. 3.75 – 3.80 от Административния договор. 

Възстановяването на недължимо платените и надплатените суми, както и на неправомерно получените или неправомерно усвоени средства, се извършва в съответствие с чл. 37 от ЗДП Раздел ІІ от Наредба № Н-3 /08.06.2016 г. на министъра на финансите за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество. 
Възстановяването на неправомерно получена помощ се извършва и подлежи на принудително изпълнение по реда на Данъчно-осигурителния процесуален кодекс (ДОПК). Администраторът на помощ издава акт за установяване на публично вземане по реда на чл. 166, ал. 2 и 3 от ДОПК. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на изпълнение на административните договори за безвъзмездна финансова помощ.
Когато с отпускането на новата помощ de minimis може да бъде надвишен съответния таван, определен в чл. 3 на Регламент (ЕС) № 1407/2013 /като периодът обхваща двете предходни и текущата бюджетна година/, никоя част от тази нова помощ не може да попада в приложното поле на Регламент (ЕС) № 1407/2013.
В такива случаи не може да се иска благоприятно третиране на мярката за помощ по регламента - нито към момента на предоставяне на помощта, нито в който и да е по-късен момент. При констатиране на действително надвишаване на установения праг в Регламент (ЕС) № 1407/2013, следва да се предприемат мерки по възстановяване на цялата получена сума по последно подписания договор от страна на кандидатите /това обстоятелство е съотносимо и за партньорите.
Когато безвъзмездната финансова помощ попада в обхвата на Регламент (ЕС) № 1407/2013 на Комисията, Бенефициентът, МИГ и УО са длъжни да документират и събират цялата информация относно прилагането на Регламента. Така съставените документи трябва да съдържат цялата информация, която е необходима, за да се докаже, че са спазени условията по Регламент (ЕС) № 1407/2013. Документацията относно индивидуалните помощи de minimis се съхранява за период от 10 бюджетни години, считано от датата на тяхното предоставяне. Документацията относно схемите за помощ de minimis се съхранява съгласно чл. 6, ал. 4 и 5 на Регламент № 1407/2013 за период от 10 бюджетни години от датата, на която е предоставена последната индивидуална помощ по такава схема. Управляващият орган информира Бенефициента за началната дата на периода.
Администратор на минимални помощи по настоящата процедура е Министерство на труда и социалната политика, в качеството си на Управляващ орган на Оперативна програма „Развитие на човешките ресурси “
Задължение на Администратора на помощта, произтичащо от чл. 34, ал. 1от ЗДП и чл. 9, ал. 4 от Правилника за прилагане на ДЗП (ПМС №183/27.08.2018 г.), е да информира министъра на финансите в срок от 3 дни от предоставянето на всяка помощ de minimis чрез Информационната система „Регистър за минималните помощи“ (htpp://minimis.minfin.bg).
След публикуване на настоящите Условия за кандидатстване не са допустими изменения, които могат да повлияят на съответствието на настоящата процедура с изискванията на Регламент на Комисията (ЕС) № 1407/2013.
При поискване от Европейската комисия бенефициентът и партньорът предоставят чрез УО на ОПРЧР на министъра на финансите цялата информация и придружаваща документация, която Европейската комисия счита за необходима за целите на контрола на прилагането на Регламент (ЕС) № 1407/2013. Информацията и документацията се предоставят на министъра на финансите в срок 15 работни дни, освен ако в искането на Европейската комисия или в указанията на Министерството на финансите не е определен друг срок.
Съгласно чл.38, т.5 от ЗУСЕСИФ ръководителят на Управляващия орган издава мотивирано решение за отказ за предоставяне на безвъзмездна финансова помощ, ако преди сключване на договор се установи, че държавната помощ е недопустима или се надхвърля прагът на допустимите минимални помощи.
В случай на промяна на нормативните изисквания в областта на минималните помощи до сключване на договор за безвъзмездно финансиране, ще бъдат прилагани новите изисквания.


[bookmark: _Toc445385602][bookmark: _Toc487704525]17. Хоризонтални политики:
	Настоящата процедура се провежда при спазване на заложените в Оперативна програма „Развитие на човешките ресурси“ 2014-2020 хоризонтални принципи.
При подготовката и изпълнението на дейностите на всяко проектно предложение следва да се спазват и прилагат задължително и трите хоризонтални принципа.
· [bookmark: _Toc445385349][bookmark: _Toc445385603][bookmark: _Toc487704526]Равни възможности и недопускане на дискриминация
В изпълнение на чл. 96, ал. 7, т. б на Регламент (ЕС) № 1303/2013 на Европейския парламент и на Съвета от 17 декември 2013 г. по време на различните етапи на прилагането на ОП РЧР 2014-2020 г. и особено по отношение на достъпа до финансиране са предприети конкретни действия и мерки за насърчаване на равните възможности и предотвратяването на всякаква дискриминация, основана на пол, раса, цвят на кожата, етническа принадлежност или социален произход, генетични характеристики, език, религия или убеждения, политически или други мнения, имотно състояние, произход, увреждане, възраст или сексуална ориентация, като се имат предвид потребностите на различните целеви групи, изправени пред риск от подобна дискриминация.
· [bookmark: _Toc445385350][bookmark: _Toc445385604][bookmark: _Toc487704527]Равенство между половете
Равенството между мъжете и жените и интегрирането на принципа за равенство на възможностите се насърчава по време на различните етапи на прилагането на оперативната програма и особено по отношение на достъпа до финансиране.
Конкретно в рамките на програмата са  подкрепяни действия, насърчаващи съвместяването на професионалния с личния и семеен живот, насърчаване гъвкави форми на заетост и гъвкаво работно време, предоставяне на възможности за дистанционни обучения и работа, насърчаване на икономическата активност и независимост на жените, подкрепа за фирмени практики за насърчаване равенството между мъжете и жените на работното място и съчетаване на професионалния и личния живот, премахването на джендър стереотипите в обществото и др.
[bookmark: _Toc445385351][bookmark: _Toc445385605][bookmark: _Toc487704528]Чрез интегрирането на принципа за равенство между половете, усилията не се ограничават единствено до прилагането на определени действия насочени към жените, а се преследва постигането на равенство, отчитащо въздействието на дадена ситуация, както върху мъжете, така и върху жените.
· [bookmark: _Toc445385352][bookmark: _Toc445385606][bookmark: _Toc487704529]Устойчиво развитие
Посредством инвестиционните приоритети, към които е насочена подкрепата на ОП РЧР 2014-2020 г. се предоставя и подкрепа за прехода към икономика, която е нисковъглеродна, устойчива на изменението на климата, екологично устойчива и използваща ефикасно ресурсите. ОПРЧР 2014-2020 предвижда специфични мерки, насочени към опазването на околната среда и подкрепа за зелен растеж в рамките на съответните приоритетни оси, а също така и интегриране на изискванията за опазване на околната среда, ресурсната ефективност, смекчаването на изменението на климата и адаптацията към него, устойчивостта на природни бедствия, както и превенцията и управлението на риска на хоризонтално ниво при подбора и изпълнението на проектите по програмата.
В точка 11.6 от Формуляра за кандидатстване  кандидатът се задължава да спазва заложените ОП РЧР хоризонтални принципи.


[bookmark: _Toc445385607][bookmark: _Toc487704530]18. Минимален и максимален срок за изпълнение на проекта (ако е приложимо):
	Продължителността на дейностите не може да надвишава 18 месеца и тяхното изпълнение следва да приключи до 30 юни 2022 г. 


[bookmark: _Toc445385608][bookmark: _Toc487704531][bookmark: _Toc445385610]19. Ред за оценяване на проектните предложения:
	Всички проектни предложения, подадени в срок, се оценяват в съответствие с критериите, описани в Условията за кандидатстване. Критериите не подлежат на изменение по време на провеждането на процедурата. Оценката се извършва в системата ИСУН 2020 и се документира чрез попълването на оценителни таблици. Оценката на проектните предложения включва:
	1. Оценка на административното съответствие и допустимостта;
	2. Техническа и финансова оценка.
ЕТАП 1: ОЦЕНКА НА АДМИНИСТРАТИВНОТО СЪОТВЕТСТВИЕ И ДОПУСТИМОСТТА
Комисия, назначена със заповед на председателя на Управителния съвет на МИГ - Гоце Делчев – Гърмен – Хаджидимово или от друго лице, определено в съответствие с Вътрешен правилник за дейността на СНЦ „МИГ – Гоце Делчев – Гърмен – Хаджидимово“, ще извърши оценка на административното съответствие и допустимостта на проектните предложения.
Съгласно разпоредбите на Минималните изисквания по чл. 41, ал. 2 от ПМС 161 от 04 юли 2016 г., когато при оценката на административното съответствие и допустимостта се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по- кратък от една седмица. Уведомлението съдържа и информация, че неотстраняване на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване качеството на проектното предложение.
Кореспонденцията с кандидата ще се извършва през системата ИСУН 2020 чрез профила на кандидата и асоциирания към него електронен адрес на потребителя. 
Кандидатът няма право да представя на комисията други документи освен липсващите и тези за отстраняване на нередовностите.  
На следния уеб адрес е наличен видеоклип, онагледяващ процеса на отговор на въпрос от оценителната комисия: 
https://www.youtube.com/watch?v=x6T0AavwC68.
ЕТАП 2: ТЕХНИЧЕСКА И ФИНАНСОВА ОЦЕНКА 
 „Техническа и финансова оценка” е оценка по същество на проектните предложения, която се извършва в съответствие с критериите за оценка и включва следните раздели:
1. Oперативен капацитет на кандидата/партньора – опит в управление на проекти, както и опит в дейности като тези, включени в проектното предложение.
2. Съответствие - описание и обосновка на целите на проекта и на потребностите на целевите групи и връзката им със заложените резултати по проекта;
3. Методика и организация - съответствие на дейностите със заложените цели и очакваните резултати, както и яснота на изпълнение на дейностите;
4. Бюджет и ефективност на разходите - Ефективност, ефикасност и икономичност на разходите и структурираност на бюджета;
5. Специфични за територията на МИГ - Гоце Делчев - Гърмен - Хаджидимово допълнителни критерии, съгласно одобрената стратегия за местно развитие.
Общия брой на точките по настоящата процедура е 100  точки. 
Ако общият брой получени точки за раздели 1, 2, 3 и 4 е по-малко от 20 % от максималния брой точки за съответния раздел, проектното предложение се предлага за отхвърляне.

Ако общият брой получени точки за раздел 5 е по-малко от 15 % от максималния брой точки за съответния раздел, проектното предложение се предлага за отхвърляне.
За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма от 60 точки.
В случай че две или повече проектни предложения имат еднакви общи крайни оценки, проектите ще бъдат подреждани в низходящ ред по следните критерии:
· По-високи индикатори за резултат;
· Крайната оценка на раздел 3 Методика и организация;
· Крайната оценка на раздел 4 Бюджет и ефективност на разходите;  
· Ред на регистрация в ИСУН.
По време на оценката ще се проведе и присъствено договаряне (ако е необходимо) между кандидата и оценителната комисия. Кандидатът ще бъде поканен чрез ИСУН 2020 на среща с членове на оценителната комисия в удобен за всички ден и час. Присъственото договаряне се налага в случаите, в които от представените документи/описаните дейности във Формуляра за кандидатстване от конкретния бенефициент и последващи комуникации чрез ИСУН 2020 не се създаде увереност в оценителната комисия, че предвидените дейности и количества (брой часове и брой посещения/участия), посочените разходи за тяхното осъществяване и дефинираните резултати са аргументирани, постижими, необходими, релевантни и съобразени с пазарните цени и индивидуални нужди на кандидата. След срещата ще се изготвят протоколи, подписани от всички страни, участвали в договарянето. В протоколите ще се опишат и постигнатите споразумения, които ще се отразят и станат част от проектобюджета, административния договор и формуляра за кандидатстване. Приложимо за Вариант II на бюджета


[bookmark: _Toc445385611][bookmark: _Toc487704532]20. Критерии и методика за оценка на проектните предложения:
	Критериите за оценка на етап АСД са подробно описани в Таблицата за оценка на административно съответствие и допустимост – Приложение към документите за информация към настоящите Условия за кандидатстване.
Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.
“Техническа и финансова оценка” на проектните предложения се осъществява при спазване на Методологията за техническа и финансова оценка на проектни предложения по процедурата (Приложение за информация към настоящите Условия за кандидатстване/приложения за информация)  
	
	Критерии
	Максимален брой точки

	1.
	Оперативен капацитет 
	10  

	
	1.1. Опит на кандидата и партньора/партньорите в управлението на проекти и/или опит в изпълнение на дейности, като тези включени в проектното предложение[footnoteRef:13] през последните 5 години  [13:  Оценката по т.1.1 се формира като средно аритметична оценка между оценките по т. 1.1 А и т. 1.1 Б. В случай, че не е предвидено участието на партньор по проекта се взима само оценката по т. 1.1 А] 


	5

	
	1.1.А  Опит на кандидата в управлението на проекти и/или опит в изпълнение на дейности, като тези включени в проектното предложение през последните 5 години
	

	
	1.1.Б Опит на партньора/партньорите в управлението на проекти и/или опит в изпълнение на дейности, подобни на тези включени в проектното предложение[footnoteRef:14] през последните 5 години [14:    В случай че са включени повече от един партньор, оценката се формира като средно аритметична от оценките на всеки партньор.] 

	

	
	1.2. Опит на ръководителя на проекта или на законния представител на кандидата[footnoteRef:15]  (управител, прокурист и др.)/собственика на капитала на организацията в организация, управление/изпълнение на проекти и/или в дейности като тези, включени в проектното предложение и/или управленски опит  [15:  кандидатът преценява на кое от посочените лица да предостави автобиографията за оценка.] 

	5

	2. 
	Съответствие 
	15 

	
	2.1. Описание и обосновка на целите на проекта 
	5

	
	2.2. Описание на целевите групи по проекта и техните нужди 
	10

	3. 
	Методика и организация 
	30 

	
	3.1. Съответствие на дейностите с целите и очакваните резултати 
	20

	
	3.2. Яснота на изпълнение на дейностите 
	10

	4. 
	Бюджет и ефективност на разходите - Ефективност, ефикасност и икономичност на разходите и структурираност на бюджета 
	15 

	5.
	Допълнителни специфични критерии
	30

	5.1
	Предоставяните професионални обучения са с цел  разнообразяване икономическата дейност на кандидата[footnoteRef:16] [16:  В случай, че е (приложимо) за проектното предложение и кандидата, в секция 11 на Формуляра за кандидатстване, поле  11.3. Допълнителна информация, свързана с оценка по допълнителни специфични критерии, кандидатът представя обосновка относно връзката на предоставяните професионални обучения по проекта и разнообразяването на икономическата дейност на кандидата..
] 

	10

	5.2
	Кандидатът по проекта – работодател развива дейност в някой от приоритетните сектори за територията на МИГ[footnoteRef:17] (съгласно описаните в раздел 6 в настоящите Условия за кандидатстване и в съответствие със СВОМР на МИГ) [17:  Приоритетните сектори от територията на   МИГ са изведени в резултат на проведените проучвания и анализи  при подготовка на СВОМР и са описани в раздел  6 от Условията за кандидатстване и имат отношение единствено към критерий за оценка 5.2 Кандидатът по проекта – работодател развива дейност в някой от приоритетните сектори за територията на МИГ.] 

	10

	5.3
	Проектът включва целеви групи от трите общини на територия на МИГ и/или дейностите по проекта ще се осъществяват на трите общини на територията на МИГ
	10

	ОБЩ брой точки
	100


За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна на или по-голяма от 60 т.
Във връзка с оценката на проектните предложения по специфични критерии 5.1, 5.2 и 5.3, кандидатът представя обосновка в т.11.4 „Допълнителна информация, свързана с оценка по допълнителни специфични критерии (т.5 от Методология за техническа и финансова оценка на проектно предложение)“ на Формуляра за кандидатстване.


[bookmark: _Toc445385615][bookmark: _Toc487704533]21. Начин на подаване на проектните предложения:
		Проектните предложения по настоящата процедура за подбор на проекти, следва да бъдат подадени само по електронен път с Квалифициран електронен подпис ( КЕП)   като се използва ИСУН 2020. Интернет адресът на модула за електронно кандидатстване на ИСУН 2020 е: http://eumis2020.government.bg/, където е налично ръководство за работа със системата.


Документите за кандидатстване следва да бъдат подадени само по електронен път.
Всеки кандидат по настоящата процедура има право да участва с едно проектно предложение в настоящата процедура.
Подаването на проектното предложение се извършва чрез попълване на уеб базиран Формуляр за кандидатстване, като проектното предложение се подписва с КЕП на лицето, овластено да представлява кандидата.
Преди подаването на проектното предложение, Формулярът за кандидатстване задължително се подписва с КЕП с отделна сигнатура (detached) от поне едно от лицата с право да представлява кандидата или упълномощено/оправомощено лице. В случай че кандидатът се представлява заедно от няколко лица, формулярът се подписва с КЕП от всички от тях. В случай че КЕП е на упълномощено лице, то към проектното предложение следва да се прикачи сканирано нотариално заверено пълномощно (в секция 12 от Формуляра).
Подписването на документи с КЕП е възприето по настоящата процедура, тъй като съгласно чл. 13, ал. 4 от Закона за електронния документ и електронния подпис, КЕП има значението на саморъчен подпис. При идентифициране с КЕП, същият следва да е придружен от удостоверение за КЕП, издадено от доставчик на удостоверителни услуги, вписан в регистъра на доставчиците на удостоверителни услуги към Комисията за регулиране на съобщенията.
Кандидатите трябва да представят Формуляра за кандидатстване и приложенията на български език, с изключение на текстовете, за които се изисква информацията да бъде попълнена на английски език. Формулярът за кандидатстване по процедурата се попълва от кандидата, съгласно инструкциите дадени в Указанията за попълване на формуляр за кандидатстване (Приложение за информация към Условията за кандидатстване). ИСУН 2020 предоставя възможност за коригиране и допълване на формуляра докато той е в режим чернова и работата по него се съхранява на сървърите на системата. 
Подготовката, подаването и регистрирането на проектното предложение в ИСУН 2020 се извършва съгласно Указанията за попълване на формуляра (Приложение за информация към настоящите Условия за кандидатстване/приложения за информация):
	Моля обърнете внимание, че електронната поща, с която се регистрирате като потребител в ИСУН 2020 е асоциирана с профила на кандидата. Комуникацията (Кореспонденцията) с кандидата се осъществява по електронен път чрез профила на кандидата в ИСУН 2020, от който е подаден съответния проект и промени на посочения профил са невъзможни.


Проектното предложение се изпраща чрез системата, съгласно Указанията за попълване на формуляра. След подаване на проектното предложение, системата го регистрира и генерира регистрационен номер. Системата изпраща уведомление до посочения електронен адрес на потребителя, че проектното предложение е регистрирано със съответния регистрационен номер.
На следния уеб адрес са налични видеоклипове, детайлно онагледяващи процеса на регистрация на кандидат в ИСУН 2020, процеса на създаване на проектно предложение и процеса на подписване с КЕП и подаване на проектно предложение: 
https://www.youtube.com/watch?v=-yFYWpsnT54
https://www.youtube.com/watch?v=pX7nhlxmJAI
https://www.youtube.com/watch?v=__rq_vJCi7A
До приключване на работата на оценителната комисия кандидатът има възможност да оттегли своето проектно предложение като подаде писмено искане до МИГ - Гоце Делчев – Гърмен - Хаджидимово на хартиен носител, подписано от поне един от представляващите кандидата и подпечатано, като това обстоятелство се отбелязва в ИСУН 2020 от потребител на системата със съответните права и оттегленото проектно предложение не се разглежда от оценителната комисия.
Формулярът за кандидатстване трябва да бъде попълнен внимателно и максимално ясно, така че да може да бъде оценен правилно. Всякакви грешки или несъответствия, допуснати при попълване на Формуляра за кандидатстване могат да доведат до отхвърляне на проектното предложение.
При оценката на проектните предложения оценителната комисия може да изиска допълнителна пояснителна информация или документ от кандидатите. Комуникацията с кандидатите се осъществява посредством Информационната система за управление и наблюдение ИСУН 2020 чрез профила на кандидата и асоциирания към него електронен адрес на потребителя.
Следва да се има предвид обаче, че Формулярът за кандидатстване не може да бъде изискван допълнително и непредставянето на някое от изисканите приложения може да доведе до автоматичното отхвърляне от оценителната комисия на проектното предложение.


[bookmark: _Toc445385616][bookmark: _Toc487704534]22. Списък на документите, които се подават на етап кандидатстване:
	Освен Формулярът за кандидатстване, кандидатите трябва да представят следните документи, като ги прикачат в системата ИСУН 2020:
1. Автобиография на ръководителя на проекта или на законния представител на кандидата[footnoteRef:18] (управител, прокурист и др.)/собственика на капитала на организацията - попълнена по образец (Приложение І) към Условията за кандидатстване/приложения за попълване,  сканирана и прикачена в ИСУН 2020. [18:  кандидатът преценява на кое от посочените лица да предостави автобиографията за оценка.  ] 

2. Приложение ІІ: Декларация на кандидата/партньора – попълнена по образец. Попълва се от всички лица, които са овластени да представляват кандидата, независимо дали гo представляват заедно и/или поотделно, и са вписани в Търговския регистър и регистър на юридическите лица с нестопанска цел, или са определени като такива в учредителен акт, когато тези обстоятелства не подлежат на вписване. 
Декларацията/ите се подписва/т от всяко едно от лицата на хартиен носител, сканира/т се и се прикачва/т в ИСУН 2020.
Декларация на кандидата/партньора не може да се подписва от упълномощени лица, тъй като с нея се декларират данни, които се декларират в лично качество или съответно данни за съответното юридическо лице, като за верността им се носи наказателна отговорност, която също е лична.
3. Приложение ІII: Декларация за минимални и държавни помощи – попълнена по образец, подписва се от поне едно от представляващите организацията лица, вписани като представляващи предприятието в Търговския регистър и регистър на юридическите лица с нестопанска цел или определени като такива в учредителен акт, когато тези обстоятелства не подлежат на вписване, сканира се и се прикачва в ИСУН 2020.
4. Приложение IV: Декларация за предоставяне на данни от НСИ - попълнена по образец към Условията за кандидатстване, подписва се на хартия от поне едно от представляващите организацията лица, сканира се и се прикачва в ИСУН 2020;
5. Счетоводен баланс (индивидуален)  за текущата финансова година - сканиран и прикачен в ИСУН. 
· За новорегистрираните/новосъздадените организации – Счетоводен баланс за месеците, през които организацията е съществувала през текущата година - сканиран и прикачен в ИСУН 2020.
Под текуща финансова година се има предвид периода от 01.01.2019 г. до последната дата на месеца, предхождащ месеца на кандидатстване.
В случай че проектното предложение се подава през месец януари 2019 г., кандидатите/партньорите следва да представят счетоводен баланс за предходната финансова година (приложимо за първи прием). 
При вторият прием (при наличието на такъв) под „текуща година“ се счита от 01.01.2019 г. до последната дата на месеца предхождащ месеца на кандидатстване .
- Когато кандидатът/партньорът е новорегистрирана/новосъздадена организация, горепосочените изисквания се отнасят и за него и се доказват със същите документи за периода от регистрацията на кандидата/партньора до последната дата на месеца, предхождащ месеца на кандидатстване.  
Финансовите отчети трябва да отговарят на изискванията на чл. 25 от Закона за счетоводството. Финансовите отчети се подписват от ръководителя на предприятието и физическото лице, което е съставило финансовия отчет, или от представляващия и/или управляващия счетоводното предприятие, когато финансовият отчет е съставен от счетоводно предприятие. Във финансовите отчети се посочва името на лицето и се поставят печатът на предприятието и печатът на счетоводното предприятие.
6. Удостоверение за актуално състояние на кандидата, издадено не по-рано от 3 месеца преди крайната дата на кандидатстване, сканирано и прикачено в ИСУН. В случай че кандидатът е регистриран по Закона за Търговския регистър и регистъра на юридическите лица с нестопанска цел, това обстоятелство ще се проверява по служебен път, съгласно чл. 23, ал. 6 от Закона за Търговския регистър и регистъра на юридическите лица с нестопанска цел.
7. Нотариално заверено пълномощно за упълномощаване на лице, представляващо кандидата във връзка с подаване на проектното предложение и подписване на формуляра (ако е приложимо) -  сканирано и прикачено в ИСУН 2020.
8. Бюджет (Приложение IX) с попълнен вариант на бюджета в зависимост от посоченото в т.14.2 и 14.3 от настоящите Условия за кандидатстване 
9. Документи, доказващи стойността на заложените разходи в проeктобюджета (оферти, информация от интернет и др.). Приложимо само за проекти, за които се прилага опростено отчитане на разходите чрез определяне на  еднократни суми за отделните видове разходи, съгласно чл. 67, (1), т. (в) от Регламент 1303/2013.
В случаите, когато една организация се представлява заедно от няколко лица, декларациите се подписват от всички тях.
Партньорът/те по процедурата за безвъзмездна финансова помощ трябва да представят следните документи, като ги прикачат в системата ИСУН 2020:
1. Приложение ІІ: Декларация на кандидата/партньора – попълнена по образец. Попълва се от всички лица, които са овластени да представляват кандидата/партньора, независимо дали гo представляват заедно и/или поотделно, и са вписани в Търговския регистър и регистъра на юридическите лица с нестопанска цел, или са определени като такива в учредителен акт, когато тези обстоятелства не подлежат на вписване. 
Декларацията/ите се подписва/т от всяко едно от лицата на хартиен носител, сканира/т се и се прикачва/т в ИСУН 2020.
Декларация на кандидата/партньора не може да се подписва от упълномощени лица, тъй като с нея се декларират данни, които се декларират в лично качество или съответно данни за съответното юридическо лице, като за верността им се носи наказателна отговорност, която също е лична.
2. Приложение ІII: Декларация за минимални и държавни помощи – попълнена по образец, подписва се от поне едно от представляващите организацията лица, вписани като представляващи организацията - партньор в Търговския регистър и регистър на юридическите лица с нестопанска цел или определени като такива в учредителен акт, когато тези обстоятелства не подлежат на вписване, сканира се и се прикачва в ИСУН 2020.
3. Приложение IV: Декларация за предоставяне на данни от НСИ - попълнена по образец към Условията за кандидатстване/приложения за попълване, подписва се на хартия от поне едно от представляващите организацията лица, сканира се и се прикачва в ИСУН;
4. Удостоверение за актуално състояние на партньора, издадено не по-рано от 3 месеца преди крайната дата на кандидатстване, сканирано и прикачено в ИСУН. В случай, че партньорът е регистриран по Закона за Търговския регистър и регистъра на юридическите лица с нестопанска цел, това обстоятелство ще се проверява по служебен път, съгласно чл. 23, ал. 6 от Закона за Търговския регистър и регистъра на юридическите лица с нестопанска цел.;
5. Счетоводен баланс (индивидуален)  за текущата финансовa година - сканиран и прикачен в ИСУН. 
· За новорегистрираните/новосъздадените организации – партньори  – Счетоводен баланс за месеците, през които организацията е съществувала през текущата година - сканиран и прикачен в ИСУН 2020.
Под текуща финансова година се има предвид от 01.01.2019 г. до последната дата на месеца, предхождащ месеца на кандидатстване.
В случай че проектното предложение се подава през месец януари 2019 г., кандидатите/партньорите следва да представят счетоводен баланс за предходната финансова година (приложимо за първи прием). 
При втори прием (при наличието на такъв) под „текуща година“ се счита от 01.01.2019 г. до последната дата на месеца предхождащ месеца на кандидатстване .
- Когато кандидатът/партньорът е новорегистрирана/новосъздадена организация, горепосочените изисквания се отнасят и за него и се доказват със същите документи за периода от регистрацията на кандидата/партньора до последната дата на месеца, предхождащ месеца на кандидатстване.
Финансовите отчети трябва да отговарят на изискванията на чл. 25 от Закона за счетоводството. Финансовите отчети се подписват от ръководителя на предприятието и  физическото лице, което е съставило финансовия отчет, или от представляващия и/или управляващия счетоводното предприятие, когато финансовият отчет е съставен от счетоводно предприятие. Във финансовите отчети се посочва името на лицето и се поставят печатът на предприятието и печатът на счетоводното предприятие.
6. Удостоверение за актуално състояние на партньора, издадено не по-рано от 3 месеца преди крайната дата на кандидатстване, сканирано и прикачено в ИСУН. В случай че кандидатът е регистриран по Закона за Търговския регистър и регистъра на юридическите лица с нестопанска цел, това обстоятелство ще се проверява по служебен път, съгласно чл. 23, ал. 6 от Закона за Търговския регистър и регистъра на юридическите лица с нестопанска цел.
ВАЖНИ ОБЩИ БЕЛЕЖКИ ПО ПРОЦЕДУРАТА.
В случаите, когато една организация се представлява заедно от няколко лица, декларациите се подписват от всички.
В случай че кандидатът не е представил някой от посочените документи за кандидата/партньора или ги е представил, но не са в изискуемата форма, същите могат да бъдат изискани допълнително от Оценителната комисия  като за целта ще бъде определен срок за предоставянето им, не по-кратък от една седмица. 
Служебни проверки се правят за доказване на допустимост на кандидатите, в случай че информацията е публична:  
· Оценителната комисия извършва служебна проверка за кандидати/партньори – обучаващи институции, когато са регистрирани по Закона за професионалното образование и обучение (проверка за активна лицензия, издадена от Националната агенция за професионално образование и обучение); 
По време на етап „Оценка на проектно предложение“ комуникацията с кандидата ще се осъществява електронно посредством ИСУН 2020 - чрез профила на кандидата в ИСУН 2020, от който е подаден съответния проект и промени на посочения профил са невъзможни.
Оценителната комисия може по всяко време да проверява декларираните от кандидатите/партньорите данни, както и да изисква разяснения относно документите, представени съгласно т. 22 от Условията за кандидатстване.
Представената информация и документи в никакъв случай и при никакви обстоятелства не трябва да променят първоначалните условия на представените проектни предложения и/или да водят до подобряване на тяхното качество. 
За дата на получаване на исканията за документи/разяснения се счита датата, отбелязана в ИСУН 2020. Исканията за представяне на допълнителни документи и разяснения ще се изпращат чрез ИСУН 2020. В този случай кандидатът получава автоматично съобщение на електронна поща, асоциирана с профила на кандидата в ИСУН 2020 за изпратеното искане – Въпрос от оценителната комисия и проверява съдържанието и срока за отговора в ИСУН 2020. Кандидатът представя допълнителните разяснения и/или документи чрез ИСУН 2020, като отговор на въпрос от оценителната комисия. За дата на представяне на документите/информацията се счита датата на постъпване в ИСУН 2020. След изтичане на крайния срок за отговор на въпроса на оценителната комисия - предоставяне на допълнителните разяснения и/или документи - системата ИСУН 2020 автоматично заключва секциите от Формуляра за кандидатстване, които са били отворени (ако е приложимо) с цел отговор на въпрос от оценителната комисия и кандидатът не може да извършва каквито и да било действия освен „Преглед“. Неотстраняването на нередовностите в срок може да доведе до прекратяване на производството по отношение на кандидата или съответно да получи по-малък брой точки на етап техническа и финансова оценка. Всяка информация, предоставена извън официално изисканата от Оценителната комисия, няма да бъде взимана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правно-организационната форма, лицето, представляващо кандидата и други подобни обстоятелства), която не води до подобряване на първоначалното проектно предложение и се предоставя писмено в МИГ - Гоце Делчев – Гърмен -Хаджидимово.
	Кандидатите следва редовно да проверяват профила си в ИСУН, тъй като чрез него оценителната комисия осъществява комуникацията си с тях!


Техническият процес, свързан с представянето на допълнителна информация/документи е подробно описан в Ръководството за потребителя на ИСУН 2020.


[bookmark: _Toc445385617][bookmark: _Toc487704535]23. Срокове за подаване на проектните предложения:
Крайният срок за подаване на проектните предложения е:
Първи краен срок – 05.03.2019 г. – 17:00 часа.
Втори краен срок – 01.07.2019 г. – 17:00 часа.
В случай, че има втори прием на проектни предложения, максималният размер на безвъзмездната финансова помощ е в съответствие с остатъка от неусвоения бюджет от първи прием.
Всяко проектно предложение, което е подадено след първия краен срок, ще бъде разглеждано в рамките на втория краен срок за кандидатстване, при наличие на неусвоен финансов ресурс от първи прием.
Всяко проектно предложение, което е подадено след втория краен срок, ще бъде отхвърлено и няма да бъде разглеждано по настоящата покана.
[bookmark: _Toc445385619][bookmark: _Toc487704536]24. Допълнителни изисквания:
[bookmark: _Toc445385620][bookmark: _Toc487704537]24.1. Изпълнители:
	[bookmark: _Toc487704538][bookmark: _Toc445385367][bookmark: _Toc445385621]Кандидатът има възможност да възлага изпълнението на дейности на изпълнители. Изпълнителите не са партньори и са обект на избор по реда на глава четвърта от ЗУСЕСИФ и ПМС № 160/01.07.2016 г. или ЗОП, в зависимост от това дали кандидатът се явява възложител по реда на ЗОП или не.
[bookmark: _Toc487704539]Изпълнителите трябва да притежават необходимата професионална компетентност и квалификация за извършване на възложената им дейност.
[bookmark: _Toc487704541]Моля обърнете внимание, че съгласно чл. 3.28 от Административния договор за предоставяне на безвъзмездна финансова помощ, финансирането с безвъзмездна финансова помощ се прекратява едностранно от РУО когато бенефициент не сключи договор с изпълнител до 12 месеца от изтичането на срока, предвиден за неговото сключване.
Партньорът/ите по процедурата следва да извършват дейностите, за които са отговорни самостоятелно.


[bookmark: _Toc445385627][bookmark: _Toc487704542]24.2. Устойчивост на резултатите:
	При избора на операции трябва да се гарантира осигуряване на устойчивост на постигнатите резултати и след приключване изпълнението на проекта. Инвестициите ще целят постигане на дългосрочни ефекти върху пригодността на целевата група за участие в заетост. Кандидатите следва да опишат подробно в раздел 11.3 от формуляра за кандидатстване какви ще бъдат преките ефекти от реализацията на проекта върху целевите групи от една страна, и върху предприятието от друга, както и как това ще допринесе за постигане на устойчива заетост и развитие.


[bookmark: _Toc445385629][bookmark: _Toc487704544]24.3. Брой предложения и безвъзмездни финансови помощи на кандидат и партньор
	Всеки кандидат може да подаде само едно проектно предложение по настоящата процедура за набиране на предложения. В случай че кандидат е подал повече от едно проектно предложение, то до оценка ще бъде допуснато само последното, по време на подаване, проектно предложение, освен ако не е оттеглено от страна на кандидата.
Един партньор може да участва в повече от едно проектни предложения, в случай че разполага с достатъчно капацитет, за да изпълни дейностите по проектите.


[bookmark: _Toc445385630][bookmark: _Toc487704545]24.4. Допълнителни въпроси и разяснения във връзка с Условията за кандидатстване
	[bookmark: _Toc172021290]На електронна поща mig_gotsedelchev@abv.bg, като ясно се посочва номера на поканата за набиране на предложения, могат да се задават въпроси и да се искат допълнителни разяснения, в срок до 3 седмици преди изтичането на срока за кандидатстване - до   12.02.2019 г.
Писмени разяснения ще бъдат дадени в срок до 2 седмици преди изтичането на срока за кандидатстване - до 19.02.2019 г.
С оглед осигуряване равнопоставено третиране на кандидатите, МИГ - Гоце Делчев -Гърмен - Хаджидимово няма да дава разяснения, които съдържат становище относно качеството на конкретно проектно предложение. Разяснения се дават по отношение на условията за кандидатстване и са задължителни за всички кандидати.
Въпросите и разясненията ще бъдат публикувани на следните интернет-страници:
· интернет страницата на  МИГ -  Гоце Делчев - Гърмен - Хаджидимово: http://mig-gotsedelchev.com/
· Информационната система за управление и наблюдение на средствата от ЕС в България (ИСУН 2020) - https://eumis2020.government.bg 
към документите по процедурата.


[bookmark: _Toc487704546][bookmark: _Toc445385631]24.5. Уведомяване относно предварителното решение на МИГ
	МИГ - Гоце Делчев – Гърмен - Хаджидимово уведомява кандидатите, чиито проектни предложения не са одобрени или са частично одобрени (където е приложимо) чрез Уведомителното писмо, изпратено чрез системата ИСУН 2020 в срок до 5 работни дни от одобряване на оценителния доклад от Управителния съвет на МИГ - Гоце Делчев –Гърмен – Хаджидимово. За дата на получаване на уведомлението се счита, датата посочена в ИСУН - датата на която е изпратено съобщението.


[bookmark: _Toc487704547]24.6. Процедура за възражения относно оценката
	Всеки кандидат, получил уведомително писмо от МИГ - Гоце Делчев - Гърмен-Хаджидимово, че проектното му предложение не е одобрено или че е частично одобрено, има право да възрази пред УО на ОПРЧР 2014 - 2020 в срок до 3 работни дни от датата на получаването на уведомлението. 
Възражението се подава на хартиен носител до УО на ОПРЧР, подписано от поне едно от представляващите кандидата лица или упълномощено лице. В случая на упълномощаване, към възражението следва да се представи и нотариално заверено пълномощно. В случай, че кандидата се представлява заедно от няколко лица, възражението се подписва от всички представляващи. 
Възражение може да се подава само срещу предложението на оценителната комисия за отхвърляне на съответното проектно предложение. 
С подаване на възражението не могат да се представят нови документи, които не са били част от първоначално представеното проектно предложение и/или допълнително изискана от оценителната комисия на съответния етап документация. 
Не се разглеждат възражения, които са подадени извън регламентирания срок или от лица, различни от представляващите кандидата или упълномощени лица. 
За дата на подаване на възражението се счита датата на пощенското клеймо.
Ръководителят на УО на ОПРЧР 2014 – 2020 се произнася по основателността на възражението в срок до 10 работни дни от неговото получаване, като:
1. връща проектното предложение за повторно извършване на процедурата по оценка;
2. потвърждава предварителното решение на МИГ - Гоце Делчев – Гърмен - Хаджидимово.
УО на ОПРЧР  уведомява кандидатите за основателността на техните възражения по реда на чл. 61 от Административно процесуалния кодекс.


[bookmark: _Toc445385632][bookmark: _Toc487704548]24.7. Представяне на подкрепящи документи към момента на сключване на административен договор
	I. Кандидатът трябва да представи следните документи:
1. Удостоверение, потвърждаващо че кандидатът не е обявен в несъстоятелност и не е в производство по несъстоятелност, издадено от съответния съд не по-рано от 3 месеца преди датата на предоставянето му от кандидата - копие, заверено от кандидата с подпис и текст „Вярно с оригинала”. В случай, че кандидатът е регистриран по Закона за Търговския регистър и регистъра на юридическите лица с нестопанска цел, се извършва служебна проверка на обстоятелството по реда на чл. 23, ал. 6 от Закона за търговския регистър и регистъра на юридическите лица с нестопанска цел;
2. Удостоверение, потвърждаващо че кандидатът не е обявен в процедура по ликвидация, издадено от съответния съд не по-рано от 3 месеца преди датата на предоставянето му от кандидата - копие, заверено от кандидата с подпис и текст „Вярно с оригинала”. В случай, че кандидатът е регистриран по Закона за Търговския регистър и регистъра на юридическите лица с нестопанска цел, оценителната комисия извършва служебна проверка на обстоятелството по реда на чл. 23, ал. 6 от Закона за търговския регистър и регистъра на юридическите лица с нестопанска цел;
3. Нотариално заверено пълномощно, в случаите, когато при сключване на административния договор кандидатът се представлява от лице, различно от законните му представители – оригинал или нотариално заверено копие.
4. Декларация за минимални и държавни помощи (Приложение ІII от документите за попълване към Условията за кандидатстване) – актуална декларация към момента на подписване на договор, оригинал, попълнена от поне едно от представляващите организацията лица/съответно от всички лица, които са овластени да представляват кандидата в случаите, в които кандидата се представлява само заедно.
5. Споразумение за партньорство (Приложение V от документите към административния договор и приложения към него) – когато е приложимо;
6.	Формуляр за финансова идентификация – Приложение VІ от документите към административен договор и приложения към него;
7.	Декларация относно произхода на финансовия принос на проекта (ако е приложимо) (Приложение VII от документите към административен договор и приложения към него) - оригинал, попълнена и подписана от всички лица, които са овластени да представляват кандидата вписани като представляващи организацията в търговския регистър и регистъра на юридическите лица с нестопанска цел или определени като такива в учредителен акт, като тези обстоятелства не подлежат на вписване.
8.	Декларация за нередности (Приложение VIII от документите към административен договор и приложения към него);
Декларацията за нередности и Декларация относно произхода на финансовия принос на проекта не могат да се подписват от упълномощени лица, а САМО от законните представители на кандидата.
9.	Удостоверение за липса на задължения от общината по седалището на кандидата, издадено не по-рано от 3 месеца преди датата на представянето му - копие, заверено от кандидата с подпис и текст „Вярно с оригинала”.
10. Заявление за профил за достъп на ръководител на бенефициента до ИСУН 2020 и/или Заявление за профил за достъп на упълномощени от бенефициента лица до ИСУН 2020 – подписани от лицето/ата, вписани като представляващи предприятието в Търговския регистър и регистъра на юридическите лица с нестопанска цел или определени като такива в учредителен акт, когато тези обстоятелства не подлежат на вписване – Приложения към административния договор и приложения към него.
11. За документална проверка на декларираната категория предприятие при сключване на договорите за предоставяне на безвъзмездна финансова помощ, одобрените кандидати следва да представят Отчет за заетите лица, средства за работна заплата и други разходи за труд за последните две приключили финансови години преди представянето им във формат идентичен на този, с който са подадени към НСИ – копие, заверено от кандидата.
В случай че посочените документи са оповестени в търговския регистър, обстоятелствата ще се проверяват по служебен път, съгласно чл. 23, ал. 4 от Закона за търговския регистър и регистъра на юридическите лица с нестопанска цел.
В случаите, когато една организация се представлява заедно от няколко лица, декларациите се подписват от всички.
ІІ. Партньорът следва да представи следните документи (когато е приложимо)
1. Удостоверение, потвърждаващо че партньорът не е обявен в несъстоятелност и не е в производство по несъстоятелност, издадено от съответния съд не по-рано от 3 месеца преди датата на предоставянето му от кандидата - копие, заверено от кандидата с подпис и текст „Вярно с оригинала”. В случай, че кандидатът е регистриран по Закона за Търговския регистър и регистъра на юридическите лица с нестопанска цел, се извършва служебна проверка на обстоятелството по реда на чл. 23, ал. 6 от Закона за търговския регистър и регистъра на юридическите лица с нестопанска цел.
2. Удостоверение, потвърждаващо че партньорът не е обявен в процедура по ликвидация, издадено от съответния съд не по-рано от 3 месеца преди датата на предоставянето им от партньора - копие, заверено от партньора с подпис и текст „Вярно с оригинала”. В случай, че партньорът е регистриран по Закона за търговския регистър и регистъра на юридическите лица с нестопанска цел, се извършва служебна проверка на обстоятелството по реда на чл. 23, ал. 6 от Закона за търговския регистър и регистъра на юридическите лица с нестопанска цел.
3. Декларация за минимални и държавни помощи (Приложение III от документите за попълване към Условията за кандидатстване) – актуална декларация от партньора към момента на подписване на договор - оригинал, попълнена от поне едно от представляващите организацията лица/съответно от всички лица, които са овластени да представляват кандидата в случаите, в които кандидата се представлява само заедно .
4. Декларация за нередности (Приложение VIII от документите към административен договор и приложения към него)
ВАЖНО! Декларацията за нередности не може да се подписва от упълномощени лица, а САМО от законните представители на партньора.
5. Удостоверение за липса на задължения от общината по седалището на партньора - копие, заверено от кандидата с подпис и текст „Вярно с оригинала”.
6 За документална проверка на декларираната категория предприятие при сключване на договорите за предоставяне на безвъзмездна финансова помощ, партньорът/партньорите следва да представят Отчет за заетите лица, средства за работна заплата и други разходи за труд за последните две приключили финансови години преди представянето им във формат идентичен на този, с който са подадени към НСИ – копие, заверено от кандидата.
В случай че посочените документи са оповестени в търговския регистър, обстоятелствата ще се проверяват по служебен път, съгласно чл. 23, ал. 4 от Закона за търговския регистър и регистъра на юридическите лица с нестопанска цел.
В случаите, когато една организация се представлява заедно от няколко лица, декларациите си подписват от всички.
	Преди сключване на административен договор УО извършва следните служебни проверки по отношение на кандидатите и партньорите:
1. Проверка за задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях. 
2. Проверка за липсва на задължения за местни данъци и такси към Столична община. 
3. Проверка относно обстоятелствата по чл. 54, ал.1, т. 6 от ЗОП.  Проверката се извършва чрез изискване на информация от ИА „Главна инспекция по труда“.
4. Проверка чрез издаване на електронно свидетелство за съдимост на всички лица, които са овластени да представляват кандидата и партньорите, независимо дали го представляват заедно и/или поотделно и са вписани в Търговския регистър и регистъра на юридическите лица с нестопанска цел, или са определени като такива в учредителен акт, когато тези обстоятелства не подлежат на вписване 
Електронното служебно свидетелство за съдимост се издава за лица, за които не са съставяни бюлетини за съдимост, включително и по чл. 78а НК. В останалите случаи, както и за лицата, родени в чужбина, свидетелство за съдимост се издава по общоустановения ред.
Когато кандидатът се представлява от чуждестранно лице, следва да се представи свидетелство за съдимост, издадено от компетентен орган, съгласно законодателството на държавата, в която е установено. 
Съгласно т. 15. от ДР на ЗОП "Законодателство на държавата, в която кандидатът или участникът е установен" е:
а) за физическите лица - отечественото им право по смисъла на чл. 48 от Кодекса на международното частно право;
Съгласно чл. 48 от КМЧП, ал. 1 По смисъла на този кодекс отечествено право на лицето е правото на държавата, чийто гражданин е то.
(2) Отечествено право на лице с две или повече гражданства, едното от които е българско, е българското право.
(3) Отечествено право на лице, което е гражданин на две или повече чужди държави, е правото на тази от тях, в която е неговото обичайно местопребиваване. Когато лицето няма обичайно местопребиваване в нито една държава, на която то е гражданин, прилага се правото на държавата, с която то е в най-тясна връзка.
(4) По смисъла на този кодекс отечествено право на лице без гражданство е правото на държавата, в която е неговото обичайно местопребиваване.
(5) По смисъла на този кодекс отечествено право на лице със статут на бежанец и на лице, на което е предоставено убежище, е правото на държавата, в която е неговото обичайно местопребиваване.
(6) Когато в случаите по ал. 3, 4 и 5 лицето няма обичайно местопребиваване или такова не може да се установи, прилага се правото на държавата, с която лицето се намира в най-тясна връзка.
(7) По смисъла на този кодекс под обичайно местопребиваване на физическо лице се разбира мястото, в което то се е установило преимуществено да живее, без това да е свързано с необходимост от регистрация или разрешение за пребиваване или установяване. За определянето на това място трябва да бъдат специално съобразени обстоятелства от личен или професионален характер, които произтичат от трайни връзки на лицето с това място или от намерението му да създаде такива връзки.
За да бъдат валидни в България и да могат да послужат пред българските институции, издадените от друга държава документи следва да бъдат допълнително оформени по определен начин, съгласно посочените изисквания на страницата на Министерство на външните работи на Република България: http://www.mfa.bg/bg/pages/51/index.html.
5. Проверка за липса на задължения въз основа на неизпълнение на договор за предоставяне на финансови средства по друга схема за финансиране по ОП РЧР 2007-2013 г., ОП РЧР 2014-2020 и/или програма ФАР към ИА МТСП.


В процеса на подготовка на договора за предоставяне на безвъзмездна финансова помощ, Управляващият орган или негов изпълнител, отговорен за тази проверка ще извърши проверка относно достоверността на обстоятелствата, декларирани от кандидата и неговите партньори (ако е приложимо) в Декларацията за минимални и държавни помощи. УО ще извърши служебни проверки в НСИ относно кода по КИД на кандидата/партньора
Във връзка с проверката на обстоятелствата по чл. 2, ал. 2 на Регламент (ЕС) № 1407/2013 („едно и също предприятие”), Управляващият орган може да изиска от Кандидата/партньора/ите някои от следните документи:
· Устав и/или друг еквивалентен документ;
· Книга за акционерите - приложимо за акционерните дружества с поименни акции;
· Актуална справка за разпределението на капитала на дружеството - приложимо за акционерните дружества;
· Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;
· Книга за акционерите и устав - приложимо за командитните дружества с акции;
· Споразумение или договор по Закона за задълженията и договорите;
· Договори за предоставяне или ограничаване на права;
· Договори за встъпване в права и задължения;
· Други.
Във връзка с проверките по т. 24.7, УО може да изиска и допълнителни документи от кандидатите.
Управляващият орган ще откаже да сключи договор с кандидат в случай, че кандидат и/или някой от неговите партньори: 
· Имат задължения въз основа на неизпълнение на договор за предоставяне на финансови средства по друга схема за финансиране по ОП РЧР2007-2013 г., ОП РЧР 2014-2020 и/или програма ФАР към ИА МТСП към момента на сключване на договора по настоящата процедура. (За целта ще бъде извършена служебна проверка от УО);
· Се установи надхвърляне на прага на допустимите минимални/държавни помощи (ако е приложимо по процедурата); 
· Кандидатът попада в забранителния режим съгласно Регламент (ЕС) №1407/2013;
· Се установи, че кандидатът и/или някой от неговите партньори е декларирал неверни обстоятелства в Декларацията на кандидата/партньора или Декларацията за минимални и държавни помощи; 
· Се установи, че кандидата/партньора е голямо предприятие.
· Към момента на сключване на административния договор по настоящата процедура, кандидатът не е представил някой от изискваните документи;
· Имат задължения/просрочени задължения за данъци и задължителни осигурителни вноски.


[bookmark: _Toc445385633][bookmark: _Toc487704549]24.8. Уведомяване относно решението на Управляващия орган
	Кандидатите ще бъдат уведомени писмено относно решението на ръководителя на УО във връзка с тяхното проектно предложение.
След одобряване на оценителния доклад, УО поканва одобрените кандидати да представят доказателства, че отговарят на изискванията за бенефициент и ги информира какви допълнителни документи трябва да представят. Срокът за представяне на документите е 30 дни.
В двуседмичен срок от одобряването на оценителния доклад, съответно от представянето на доказателствата по чл. 36, ал. 2 от ЗУСЕСИФ, РУО взима решение за предоставяне на безвъзмездна финансова помощ по всяко проектно предложение, включено в списъка на одобрените кандидати, чрез сключване на административен договор.
Административни договори за предоставяне на безвъзмездна финансова помощ се сключват с всички кандидати, които представят изискваните документи в рамките на указания срок, но не по-дълъг от регламентирания в ЗУСЕСИФ. С кандидатите, които не представят документи или не съответстват на изискванията, не се сключват административни договори и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответният брой кандидати от резервния списък (ако е приложимо), по поредността на класирането им до изчерпване на общия наличен бюджет по процедурата.
Ако кандидат по одобрен за финансиране проект откаже сключване на административен договор за безвъзмездна финансова помощ, се пристъпва към сключване на договор с кандидатите от резервния списък (ако е приложимо) по поредността на класирането им, до изчерпване на наличния бюджет по процедурата.
МИГ - Гоце Делчев – Гърмен - Хаджидимово, в качеството си на местна инициативна група, одобрила проекта, подписва договора като трета страна.
Решение за отказ за предоставяне на безвъзмездна финансова помощ се издава в срок до 10 дни от одобряването на оценителния доклад, съответно от представянето на доказателствата по чл. 36, ал. 2 от ЗУСЕСИФ.
УО уведомява писмено кандидатите, чиито проектни предложения са отхвърлени или са в резервния списък в срок до 3 работни дни от издаване на решението, като посочва основанията за класирането им. В срок до 10 работни дни от получаване на уведомлението, кандидатите могат да поискат допълнителни разяснения относно основанията за класирането на проектните им предложения.
Уведомяването на неуспелите и одобрените кандидати се извършва чрез официална кореспонденция по електронен път или на хартия. Управляващият орган не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган.
Председателят на Управителния съвет на МИГ - Гоце Делчев – Гърмен - Хаджидимово прекратява със заповед процедурите на подбор на проекти, в случаите при които не са постъпили в срок проектни предложения или всички проектни предложения са оттеглени; спряно е финансирането по съответната програма или на част от нея от страна на Европейската комисия; в случаите, в които РУО не одобрява доклада, когато в процедурата са допуснати съществени нарушения. В случай на прекратяване на процедурата, кандидатите се уведомяват по електронен път или на хартиен носител от председателя на МИГ - Гоце Делчев – Гърмен - Хаджидимово и нямат право на обезщетения.
В процеса на реализиране на стратегията за ВОМР МИГ - Гоце Делчев – Гърмен - Хаджидимово провежда разяснителна кампания, чрез печатните и/или електронните медии, специални срещи с потенциални бенефициенти, информационни дни, отговаряне на въпроси, зададени на електронната страница на МИГ. 
При стартирането на прием на проектни предложения по настоящата процедура МИГ ще проведе информационна кампания, чрез организиране на информационни срещи по график с потенциални кандидати. В местен вестник и на електронната страница на МИГ ще се публикува информация за предстоящия прием. Обявата за приема ще се публикува в местен вестник, в ИСУН2020, на електронната страница и пред офиса на МИГ, както и пред сградите на общинска администрации на територията на МИГ.
Подробният график на информационните дни ще бъде публикуван на интернет страницата на МИГ на адрес - http://www.mig-gotsedelchev.com. 


[bookmark: _Toc445385634][bookmark: _Toc487704550]24.9. Условия за изпълнение на проекта, след решението на Управляващия орган за предоставяне на безвъзмездна финансова помощ
	След решението за предоставяне на безвъзмездна финансова помощ, на Бенефициента ще бъде предложен договор, който се основава на използвания от УО стандартен образец (вж. Приложение:  Административен договор). 
Правата и задълженията, които възникват за Бенефициента са описани в Приложение: Административен договор.
По време на изпълнение на дейностите по проекта, бенефициентът е длъжен да спазва „Ръководство за бенефициенти по изпълнение на договори  по ОП РЧР” /за конкретната схема/, което ще бъде публикувано на интернет страницата на Управляващия орган и страницата на МИГ - Гоце Делчев – Гърмен - Хаджидимово.
При извършване на окончателно плащане по договора за предоставяне на безвъзмездна финансова помощ или прекратяване на договора, УО актуализира информацията в ИС РМП, на база реално извършените плащания. 
Преди всяко искане за плащане УО извършва съпоставка на данните в ИС РМП и актуалната декларация за минимални и държавни помощи, предоставена от бенефициента по отношение на минимални помощи, получени от други източници (администратори). 
При констатиране на неправомерно получена  помощ или надвишаване на установените в чл. 3 от Регламент (ЕС) № 1407/2013 прагове, бенефициентът следва да възстанови пълния размер на предоставените средства по договора, ведно със законната лихва от момента на надвишаването до окончателното им изплащане. 
Възстановяването на недължимо платените и надплатените суми, както и на неправомерно получените или неправомерно усвоени средства, се извършва в съответствие с Указания на Министерство на финансите, чл. 37 от ЗДП и раздел II от Наредба № Н-3 /08.06.2016 г. на министъра на финансите за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество.
МИГ - Гоце Делчев – Гърмен - Хаджидимово подписва административния договор за предоставяне на безвъзмездна финансова помощ като трета страна във връзка със задълженията по чл. 51. от ПМС 161 от 4 юли 2016 г. (изм. и доп. ДВ. бр.32 от 21 Април 2017 г.)
МИГ - Гоце Делчев – Гърмен - Хаджидимово, както и от органите, отговорни за управлението и контрола на ОПРЧР 2014 – 2020 г. извършват мониторинг върху изпълнението на проектите в рамките на настоящата процедура, част от стратегията за ВОМР.
Във връзка с изпълнението на задачите по мониторинга МИГ - Гоце Делчев – Гърмен -Хаджидимово изисква от бенефициентите информация и провежда дейности по оценка, като представя:
а) годишен доклад за отчитане изпълнението на стратегията за ВОМР на УО на ПРСР 2014 - 2020 г. и на УО на ОПРЧР 2014 – 2020 г. - страни по споразумението за изпълнение на стратегията за ВОМР - в срок до 15 февруари на следващата календарна година;
б) окончателен доклад за изпълнение на стратегията - в срок до 2 месеца от последното плащане от УО на ОПРЧР 2014 – 2020 г.  към бенефициент по проект към стратегията за ВОМР.
При установяване на затруднения за изпълнение на проектите и целите на стратегията МИГ - Гоце Делчев – Гърмен - Хаджидимово докладва на УО на ОПРЧР 2014 – 2020 г.  и предлага мерки за преодоляването им.
При изпълнение на задачите по мониторинга УО на ОПРЧР си взаимодейства с УО на ПРСР и с МИГ - Гоце Делчев - Гърмен - Хаджидимово. 


[bookmark: _Toc445385635][bookmark: _Toc487704551]25. Приложения към Условията за кандидатстване за кандидатстване:
[bookmark: _Toc445385636][bookmark: _Toc487704552]25.1. Документи, които се подават  към момента на кандидатстване:
	[bookmark: _Toc40507658]ПРИЛОЖЕНИЯ ЗА ПОПЪЛВАНЕ:
Формуляр за кандидатстване (приложение към настоящата процедура в ИСУН 2020 - https://eumis2020.government.bg)
Приложение І: Автобиография на ръководителя на проекта или на законния представител на кандидата  (управител, прокурист и др.)/собственика на капитала на организацията
Приложение ІІ: Декларация на кандидата/партньора
Приложение ІII: Декларация за минимални и държавни помощи
Приложение IV: Декларация за предоставяне на данни от НСИ 
ПРИЛОЖЕНИЕ IX: БЮДЖЕТ  
Подкрепящи документи (Съгласно т.22 от Условията за кандидатстване)


[bookmark: _Toc445385637][bookmark: _Toc487704553]25.2. Документи, към момента на подписване на административния договор:
	[bookmark: _Toc172021301]Административен договор
Приложение V: Споразумение за партньорство (ако е приложимо)
Приложение VІ: Формуляр за финансова идентификация 
Приложение VІІ: Декларация относно произхода на финансовия принос по проекта (ако е приложимо)
Приложение VIII: Декларация за нередности
Заявление за профил за достъп на ръководител на бенефициента до ИСУН 2020
Заявление за профил за достъп на упълномощени от бенефициента лица до ИСУН 2020
Подкрепящи документи към момента на подписване на административния договор (съгласно точка 24.7. от Условията за кандидатстване)


[bookmark: _Toc445385638][bookmark: _Toc487704554]25.3. Документи за информация:
	Таблица за оценка на административното съответствие и допустимостта на проектно предложение;
Методология за оценка на техническо и финансово качество на проектно предложение; 
Методика за оценка на финансовия капацитет на кандидата по ОП РЧР 2014 – 2020 г.;
Методологията за регламентиране на възнагражденията по ОП РЧР /Методологията е публикувана на http://esf.bg/informatsiya//;
Указания на министъра на финансите ДНФ № 3/23.12.2016 г. относно третирането на данък върху добавена стойност като допустим разход при изпълнение на проекти по оперативните програми, съфинансирани от Европейския фонд за регионално развитие (ЕФРР), Европейски социален фонд (ЕСФ), Кохезионния фонд (КФ) и Европейския фонд за морско дело и рибарство (ЕФМР) на ЕС, за програмен период 2014-2020;
Указания за попълване на формуляр за кандидатстване;
 Класификатор на икономическите дейности (КИД-2008);

